Упсарин упса с витамином с | medu.uz - Дорилар ҳақида маълумотлар ўзбек тилида\nHome Йўриқномалар Упсарин упса с витамином с\nПрепаратнинг савдо номи: УПСАРИН УПСА С ВИТАМИНОМ С\nфаол моддалар: 330 мг ацетилсалицил кислотаси,\n200 мг аскорбин кислотаси,\nёрдамчи моддалар: глицин, сувсиз лимон кислотаси, натрий бензоати, натрий гидрокарбонати, повидон.\nТаърифи: вишилловчи реакция билан сувда эрийдиган оқ рангли, четлари кесилган ва бўлиш ўйиқчаси бўлган таблеткалар.\nФармакотерапевтик гуруҳи: Анальгетиклар ва антипиретиклар, Ацетилсалицил кислотаси бошқа препаратлар билан мажмуада.\nАТХ коди: N02BA51\nАцетилсалицил кислотаси ностероид яллиғланишга қарши препаратлар гуруҳига мансуб бўлиб, оғриқ қолдирувчи, иситма туширувчи ва яллиғланишга қарши ҳусусиятларга эга. Унинг таъсир механизми простагландин синтезида иштирок этувчи циклооксигеназа ферментларини қайтмас ингибиция қилиши билан боғлиқ.\nАцетилсалицил кислотаси тромбоцитларда тромбоксан А2 нинг синтезини блоклаб, тромбоцитлар агрегациясини ингибиция қилади.\nПрепаратнинг таркибига кирувчи аскорбин кислотаси оксидланиш-қайтарилиш жараёнларни бошқаришда иштирок этади, қон томирлар ўтказувчанлигини камайтиради ва организмни инфекцияларга қаршилигини оширади.\nАцетилсалицил кислотаси перорал юборилганида тез сўрилади. Қон плазмасидаги максимал концентрациясига 1540 минутдан кейин эришилади. Ацетилсалицил кислотаси салицил кислотасининг фаол метаболитини ҳосил бўлиши билан тез гидролизга учрайди. Биокиришаолишлиги дозага боғлиқ ва 500 мг дан кам дозалар учун 60% ни ва 1 г дан юқори дозалар учун 90% ни ташкил қилади. Ацетилсалицил кислотаси ва салицил кислотаси барча тўқималарга тез тақсимланади. Йўлдош тўсиғидан ўтади ва она сутига киради. Салицил кислотаси қон плазмаси оқсиллари билан аҳамиятли даражада (90%) боғланади. Плазмадан ярим чиқарилиш даври ацетилсалицил кислотаси учун 1520 минутни ва салицил кислотаси учун 24 соатни ташкил қилади. Ацетилсалицил кислотаси жигарда аҳамиятли даражада метаболизмга учрайди, асосан сийдик орқали салицил кислотаси ва глюкурон конъюгатлари кўринишида чиқарилади. Аскорбин кислотаси овқат ҳазм қилиш йўлларида яхши сўрилади. Агар у организмга керакли миқдордан ортиқ тушса, ортиқчаси сийдик билан чиқарилади.\nЕнгил ва ўртача даражадаги оғриқ ва/ёки иситма ҳолатини симптоматик даволаш учун қўлланилади.\nИчга қабул қилиш учун буюрилади. Таблеткани катта стакан сувда охиргача эритилади ва дарҳол қабул қилинади.\nПрепаратнинг ушбу чиқарилиш шакли катталар ва 15 ёшдан катта болалар учун мўлжалланган.\nКатталар ва тана вазни 50 кг дан ортиқ бўлган (тахминан 15 ёшдан катта) болалар:\nТавсия қилинган максимал суткалик доза 3 г аспиринни, яъни суткада 6 вишилловчи таблеткани ташкил қилади.\nБир марталик доза 330 мг ли икки вишилловчи таблеткани ташкил қилади. Зарурати бўлганида дозани камида 4 соатлик интервал билан, суткада 9 вишилловчи таблеткалик дозадан оширмаган ҳолда, такрор қабул қилиш мумкин.\nКекса ёшдаги шахслар:\nТавсия қилинган максимал суткалик доза 2 г аспиринни, яъни суткада 4 вишилловчи таблеткани ташкил қилади.\nБир марталик доза 330 мг ли бир вишилловчи таблеткани ташкил қилади. Зарурати бўлганида дозани камида 4 соатлик интервал билан такрор қабул қилиш мумкин.\nКучли оғриқ ёки иситма бўлган ҳолларда 330 мг ли иккита вишилловчи таблеткани қабул қилиш мумкин, уни, зарурати бўлганида, суткада 6 вишилловчи таблеткадан оширмаган ҳолда 4 соатлик интервал билан такрорлаш мумкин.\nҚабул қилишлар сони\nМунтазам қабул қилиш оғриқ ва иситма даражасини ўзгаришларидан сақланиш имконини беради.\nБолаларда қабул қилишлар орасидаги мунтазам интервални сақлаш керак, кундузи ҳам, кечаси ҳам, 6 соат мақсадга мувофиқ, лекин 4 саотдан кам бўлмаслиги керак; юқорида кўрсатилган дозаларга риоя қилиш керак.\nКатталарда қабул қилишлар орасидаги интервалкамида 4 соатниташкил қилиши керак.\nДаволаш давомийлиги (шифокорнинг маслаҳатисиз) оғриқ қолдирувчи восита сифатида буюрилганда 5 кундан ва иситмани туширувчи сифатида – 3 кундан ошмаслиги керак.\nАцетилсалицил кислотаси билан боғлиқ\nМеъдаичак йўллари томонидан бузилишлар\n қоринда оғриқ;\n меъдаичакдан яққол (қон қусиш, қонли ахлат, ва бошқалар) ёки яширин қон кетиши, улар жуда кам ҳолларда темир танқислиги анемиясига олиб келиши мумкин;\n меъда яралари ва перфорация бўлиши мумкин.\nМарказий нерв тизими томонидан бузилишлар\n бош оғриғи, вертиго,\n эшитишни пасайиши,\n қулоқларни жаранглаши, бу доза ошириб юборилганидан далолат бўлиши мумкин.\n қон кетиш вақтини узайиши билан кечувчи геморрагик синдром (бурундан қон кетиши, милкларни қонаши, пурпура, ва бошқалар) кузатилиши мумкин. Бундай таъсир қабул қилиш тўхтатилганидан кейин 48 кун давомида сақланиб қолади. Бу жарроҳлик аралашуви ўтказиладиган пациентларда қон кетиши хавфини чақириши мумкин.\nЮқори сезувчанлик реакцияси\n эшакеми, тери реакциялари, анафилактик реакциялар, астма, Квинке шиши,\n– Рейе синдроми.\nАскорбин кислотаси билан боғлиқ\n овқат ҳазм бўлишини бузилиши (меъдада ачишиш ҳисси, диарея),\n сийдик чиқариш йўллари томонидан бузилишлар (оксалат, цистин ва/ёки урат тошларни шаклланиши) бўлиши мумкин.\nҲар қандай ножўя самаралар пайдо бўлганда препаратни қабул қилишни дарҳол тўхтатиш ва даволовчи шифокорни огоҳлантириш керак.\n ацетилсалицил кислотасига ёки ҳар қандай ёрдамчи моддаларга юқори сезувчанлик,\n анамнезида салицилатларни ёки шунга ўхшаш фаолликка эга моддаларни, хусусан НЯҚП ни қабул қилиш оқибатида қўзғатилган астма,\n ҳомиладорлик, лактация даври,\n ўткир меъдаичак яралари,\n ҳар қандай конституционал ёки орттирилган геморрагик касаллик,\n геморрагия хавфи,\n оғир жигар ва буйрак етишмовчилиги,\n оғир, назорат қилиб бўлмайдиган юрак етишмовчилиги,\n ҳафтада 20 мг дан ортиқ дозалардаги метотрексатни ацетилсалицил кислотасининг яллиғланишга қарши дозалари (бир марта қабул қилишда ≥1 г ва/ёки кунига ≥3 г), ёки оғриқ қолдирувчи, иситма туширувчи дозалари (бир қабулда ≥500 мг ва/ёки кунига <3 г) билан мажмуада қўллаш,\n перорал антикоагулянтларни ацетилсалицил кислотасининг яллиғланишга қарши дозалари (бир марта қабул қилишда ≥1 г ва/ёки кунига ≥3 г), ёки оғриқ қолдирувчи, иситма туширувчи дозалари (бир марта қабул қилишда ≥500 мг ва/ёки кунига <3 г) билан мажмуда ва анамнезида меъда ва ўн икки бармоқ ичак яраси бўлган пациентларда қўллаш,\nТромбоцитлар агрегациясини ингибиция қилиш билан боғлиқ хавфлар\nТромбоцитлар агрегациясини ингибиция қилиш мумкин бўлган бир нечта дори воситалари: абциксимаб, ацетилсалитил кислотаси, клопидогрель, эпопростенол, эптифибатид, илопрост ва илопрост трометамол, тирофибан ватиклопидинни бирга қўллаш қон кетишини хавфини оширади. Антитромбоцитар препаратлар ва гепаринни ёки перорал антикоагулянтлар ва тромболитикларни мажмуада қўллаганда синчков клиник ва лаборатор мониторинг ўтказиш керак.\n+ Перорал антикоагулянтлар:\nАцетилсалицил кислотасининг яллиғланишга қарши дозаси (бир марта қабул қилишда\n≥1 г ва/ёки кунига ≥3 г), ёки оғриқ қолдирувчи, иситма туширувчи дозаси (бир марта қабул қилишда ≥500 мг ва/ёки кунига <3 г) билан мажмуада ва анамнезида меъда ва ўн икки бармоқ ичак яраси бўлган ҳолатларда қўллаш мумкин эмас. Айниқса анамнезида меъда ва ўн икки бармоқ ичак яраси бўлган ҳолатларда қон кетишининг юқори хавфи мавжуд.\n+ Ҳафтада 20 мг дан ортиқ дозаларда ишлатиладиган метотрексат\n≥1 г ва/ёки кунига ≥3 г), ёки оғриқ қолдирувчи, иситма туширувчи дозаси (бир марта қабул қилишда ≥500 мг ва/ёки кунига <3 г) билан мажмуада қўллаш мумкин эмас. Метотрексатнинг токсиклигини, айниқса гематологик токсикликни (яллиғланишга қарши воситаларнинг таъсири туфайли метотрексатнинг буйрак клиренсини пасайиши) ошиши кузатилиши мумкин.\nАцетилсалицил кислотасининг оғриқ қолдирувчи, иситма туширувчи дозаси (бир марта қабул қилишда ≥500 мг ва/ёки кунига <3 г) билан мажмуада ва анамнезида меъда ва ўн икки бармоқ ичак яраси бўлмаган ҳолатларда ҳам қўллаш тавсия қилинмайди. Қон кетишининг хавфи юқоридир.\nАцетилсалицил кислотасининг антиагрегант дозаси (кунига 50 мг  375 мг) билан мажмуада ва анамнезида меъда ва ўн икки бармоқ ичак яраси бўлган ҳолатларда қўллаш тавсия қилинмайди. Айниқса анамнезида меъда ва ўн икки бармоқ ичак яраси бўлган ҳолатларда қон кетиш хавфи юқоридир. Қон кетиш вақтини назорат қилиш керак.\n+ Ностероид яллиғланишга қарши препаратлар:\n≥1 г ва/ёки кунига ≥3 г), ёки оғриқ қолдирувчи, иситма туширувчи дозаси (бир марта қабул қилишда ≥500 мг ва/ёки кунига <3 г) билан мажмуада қўллаш тавсия қилинмайди. Меъда-ичак ярасини ҳосил бўлиши ва меъдаичакдан қон кетиши хавфи ошади.\n+Клопидогрель (коронар синдромнинг ўткир фазасида ушбу мажмуа учун валидация қилинмаган кўрсатмалардан ташқари).\nТромбоцитлар агрегациясига қарши аддитив таъсири ҳисобига қон кетиш хавфи юқори бўлади.\n+ Глюкокортикоидлар (гидрокортизонни ўринбосар даволаш сифатида қўллашдан ташқари):\n≥1 г ва/ёки кунига ≥3 г) учун. Қон кетиш хавфи юқори бўлади.\n+ Қуйи молекуляр гепаринлар (ва шунга ўхшаш препаратлар) ва фракцияланмаган гепаринлар, терапевтик дозалар ва/ёки кекса ёшдаги шахслар:\nАцетилсалицил кислотасининг яллиғланишга қарши дозалари (бир марта қабул қилишда ≥1 г ва/ёки кунига ≥3 г), ёки оғриқ қолдирувчи, иситма туширувчи дозалари (бир марта қабул қилишда ≥500 мг ва/ёки кунига <3 г) билан мажмуада қўллаш тавсия қилинмайди. Ацетилсалицил кислотаси таъсирида қон кетиш хавфини ошиши (тромбицитлар фаолиятини сусайиши) ва гастродуоденал шиллиқ қаватни таъсирланиши кузатилиши мумкин. Бошқа яллиғланишга қарши, оғриқ қолдирувчи ёки иситма туширувчи препаратларни қўллаш тавсия қилинади.\nБуйрак фаолиятининг енгил ёки ўртача бузилиши (креатинин клиренси минутига 45 мл  80 мл) бўлган пациентларда пеметрекседнинг токсиклигини (ацетилсалицил кислотасининг яллиғланишга қарши дозалари, яъни бир марта қабул қилишда ≥1 г ва/ёки кунига ≥3 г, билан бирга қўлланганда буйрак клиренсини пасайиши туфайли) юқори хавфи мавжуд.\nТромбоцитлар агрегациясига қарши аддитив таъсири ҳисобига, қон кетиш хавфи юқоридир. Ушбу мажмуани қўллашдан сақланишнинг иложи бўлмаса, синчков клиник назорат талаб этилади.\n+ Урикозурик воситалар (бензброматон, пробенецид):\nБуйрак найчаларида сийдик кислотасини чиқарилиши юзасиданрақобат ҳисобига урикозурик самараси пасайиши мумкин.\nЭҳтиёткорлик билан қўлланилиши керак бўлган мажмуалар\n+ Клопидогрель (коронар синдромнинг ўткир фазасида ушбу мажмуа учун валидация қилинган кўрсатмалар доирасида.\nТромбоцитлар агрегациясига қарши аддитив таъсири ҳисобига қон кетиш хавфи ошади.\n+ Диуретиклар, ангиотензинга айлантирувчи фермент ингибиторлари ва экстраполяция йўли орқали  ангиотензин II рецепторларининг ингибиторлари\nАцетилсалицил кислотасининг яллиғланишга қарши дозалари (бир марта қабул қилишда ≥1 г ва/ёки кунига ≥3 г), ёки оғриқ қолдирувчи, иситма туширувчи дозалари (бир марта қабул қилишда ≥500 мг ва/ёки кунига <3 г) билан мажмуаси учун: сувсизланиш аниқланган пациентларда ўткир буйрак етишмовчилиги (буйрак простагландинлари синтези пастлиги туфайли калава фильтрацияси пасайиши оқибатида) кузатилиши мумкин. Бундан ташқари, антигипертензив самараси ҳам пасаяди. Пациент организмига суюқликни келишини таъминлаш ва даволашнибошида буйрак фаолиятини кузатиш керак.\n+ Ҳафтада ≤ 20 мг дозаларда қўлланиладиган метотрексат:\nАцетилсалицил кислотасининг яллиғланишга қарши дозалари (бир марта қабул қилишда ≥1 г ва/ёки кунига ≥3 г), ёки оғриқ қолдирувчи, иситма туширувчи дозалари (бир марта қабул қилишда ≥500 мг ва/ёки кунига <3 г) учун: метотрексатнинг токсиклигини, айниқса гематологик токсикликни (яллиғланишга қарши воситаларнинг таъсири туфайли метотрексатнинг буйрак клиренсини пасайиши оқибатида) ошиши юз бериши мумкин. Мажмуавий терапиянинг дастлабки ҳафталари давомида ҳар ҳафтада тўлиқ қон таҳлилини ўтказиш керак. Буйрак фаолиятини ҳар қандай, хатто катта бўлмаган бузилишида ҳам, шунингдек кекса ёшдаги шахсларга ҳам алоҳида эътибор талаб қилинади.\n+ Ҳафтада ≥ 20 мг дозаларда қўлланиладиган метотрексат:\nАцетилсалицил кислотасининг антиагрегант дозалари (кунига 50 мг  375 мг) учун: метотрексатнинг токсиклигини, айниқса гематологик токсикликни (яллиғланишга қарши воситаларнинг таъсири туфайли, метотрексатнинг буйрак клиренсини пасайиши оқибатида) ошиши юз бериши мумкин. Мажмуавий терапиянинг дастлабки ҳафталари давомида ҳар ҳафтада тўлиқ қон тахлилини ўтказиш керак. Буйрак фаолиятини ҳар қандай, хатто катта бўлмаган бузилишида ҳам, шунингдек кекса ёшдаги шахсларга ҳам алоҳида эътибор талаб қилинади.\nБуйрак фаолияти нормал бўлган пациентларда пеметрекседнинг токсиклигини (ацетилсалицил кислотасининг яллиғланишга қарши дозалари, яъни бир марта қабул қилишдада ≥1 г ва/ёки кунига ≥3 г, билан бирга қўлланганда буйрак клиренсини пасайиши оқибатида) ошиш хавфи мавжуд. Буйрак фаолиятини лаборатор назоратини ўтказиш керак.\n+ Маҳаллий меъдаичак препаратлари, антацидлар ва фаоллаштирилган кўмир\nАцетилсалицил кислотасининг меъдаичакдан сўрилиши пасаяди.\nМаҳаллий меъдаичак препаратларини, антацидлар ёки фаоллаштирилганкўмирни ва ацетилсалицил кислотасини қабул қилиш орасида интервалга (2 соатдан кам бўлмаган) амал қилиш керак.\nЭътибор бериш лозим бўлган мажмуалар\nАцетилсалицил кислотасининг антиагрегант дозалари (кунига 50 мг375 мг) учун. Қон кетиш хавфи, айниқса меъда ва ўн икки бармоқ ичак яраси бўлган ҳолатларда ошади.\nАцетилсалицил кислотасининг антиагрегант дозалари (кунига 50 мг375 мг) учун. Меъда-ичак ярасини ҳосил бўлиши ва меъдаичакдан қон кетиш хавфи ошади.\n+ Глюкокортикоидлар (ўринбосар даволаш ўтказилгандаги гидрокортизондан ташқари):\nАцетилсалицил кислотасининг оғриқ қолдирувчи ёки иситма туширувчи дозалари (бир марта қабул қилишда ≥500 мг ва/ёки кунига <3 г) учун. Қон кетиш хавфи ошади.\nАцетилсалицил кислотасининг антиагрегант дозалари (кунига 50 мг375 мг) билан мажмуада. Ацетилсалицил кислотаси таъсирида қон кетиш хавфини ошиши (тромбицитлар фаолиятини сусайиши) ва гастродуоденал шиллиқ қаватни таъсирланиши кузатилиши мумкин.\n+ Қуйи молекуляр гепаринлар (ва шунга ўхшаш препаратлар) ва фракцияланмаган гепаринлар, профилактик дозалар:\nГемостазнинг турли даражаларига таъсир этувчи препараталарни бирга қўллаганда қон кетишининг хавфи ошади. Демак, 65 ёшдан кичик пациентларда профилактик дозалардаги гепаринлар (қуйимолекуляр гепаринлар ва шунга ўхшаш препаратлар ёки фракцияланмаган гепаринлар) ва ацетилсалицил кислотасининг мажмаусини қўллаганда буни эътиборга олиш ва клиник кузатувлар орқали назорат қилиш, ҳамда зарур бўлганида лаборатор мониторинг ўткизиш керак.\n+ Серотонинни қайта қамраб олинишининг селектив ингибиторлари (циталопрам, эсциталопрам, флуоксетин, флуоксамин, пароксетин, сертралин), тромболитиклар:\nҚон кетиш хавфи ошади.\nДозани ошириб юборилиши хавфини олдини олиш мақсадида бошқа препаратлар билан мажмуада қўлланганда бошқа препаратлар ацетилсалицил кислотасини сақламаслигига ишонч ҳосил қилиш керак.\n Оғриқ қолдирувчи дори воситаларини узоқ вақт қабул қилинганда бош оғриғи юз бериши мумкин, уни препаратнинг дозасини янада ошириш йўли билан даволаш мумкин эмас. Оғриқ қолдирувчи препаратларни, айниқса мажмуада, мунтазам қабул қилиш, буйрак етишмовчилигини ривожланиш хавфи билан кечувчи буйракни жиддий шикастланишига олиб келиши мумкин.\n Ацетилсалицил кислотасини қабул қилган вирусли инфекцияси (жумладан, сувчечак, гриппга ўхшаш касалликлари) бўлган болаларда ҳаёт учун хавф туғдирувчи жуда кам учрайдиган патология бўлган, Рейе синдромининг аломатлари кузатилган. Шунинг учун препаратни болаларда фақат шифокор тавсиясига кўра ва бошқа чоралар етарли бўлмаган ҳоллардагина қўллаш керак. Тинмай қусиш, онгни чалкашиши, аномал аҳлоқ пайдо бўлганида, даволашни дарҳол тўхтатиш керак.\n Глюкоза6фосфатдегидрогеназанинг оғир етишмовчилиги бўлган баъзи ҳолларда, ацетилсалицил кислотасининг юқори дозалари гемолизни чақириши мумкин. Глюкоза6фосфатдегидрогеназа етишмовчилиги бўлган ҳолларда ацетилсалицил кислотасини шифокор назорати остида қўллаш керак.\n Қуйидаги ҳолларда даволашнинг синчков мониторингини ўтказиш керак:\nанамнезида меъдаичак яраси борлигида, меъдаичакдан қон кетишида ёки гастрит;\nбуйрак ёки жигар етишмовчилиги;\nастма: баъзи шахсларда астма ҳуружининг юзага келиши НЯҚП га ёки ацетилсалицил кислотасига нисбатан аллергия билан боғлиқ бўлиши мумкин. Бундай ҳолларда бу дори воситасини қўллаш мумкин эмас.\nметроррагия ёки меноррагияда (ҳайз кўриш билан боғлиқ қон кетишни кучайиши ёки ҳайз вақтини узайишининг хавфи).\n Меъдаичакдан қон кетиши ёки яралар/перфорациялар (шу жумладан анамнезда) бўлиши мумкин. Кекса ёшдагиларда, тана вазни кам шахсларда ва антикоагулянт ёки антитромбоцитар даво қабул қилаётган пациентларда нисбий хавф ошади. Меъдаичакдан қон кетиши юз берганида препарат билан даволашни дарҳол тўхтатиш керак.\n Ацетилсалицил кислотасининг энг кам дозаларда намоён бўлувчи ва бир неча кун давомида сақланувчи антитромбоцитар таъсирини эътиборга олган ҳолда, пациентларни жарроҳлик аралашувлари (масалан, тиш олдириш) вақтида юз бериши мумкин бўлган қон кетиши хавфи ҳақида огоҳлантириш керак.\n Ацетилсалицил кислотаси урикемияни ўзгартиради (ацетилсалицил кислотасининг анальгетик дозаси сийдик кислотасини чиқарилишини сусайтириб,урикемияни оширади).\n 1 вишилловчи таблетка таркибида 485 мг натрий сақлайди, буни натрий миқдори чекланган парҳезга риоя қилувчи пациентлар эътиборга олишлари лозим.\n Аскорбин кислотаси рағбатлантирувчи таъсир кўрсатганлиги туфайли, препаратни кун охирида қабул қилиш тавсия қилинмайди.\nУПСАРИН УПСА С ВИТАМИНОМ С фақат катталар ва 15 ёшдан катта болалар учун мўлжалланган. Лекин агар айрим ҳолларда у репродуктив ёшдаги аёлларда қўлланилса, қуйидагиларни ёдда тутиш керак: одатда ацетилсалицил кислотасини ҳомиладорлик даврида қўллаш мумкин эмас.\nАцетилсалицил кислотасининг кунига 100 мг дан кам дозалари  ўта чегараланган ҳолларда махсус назоратни талаб қилувчи акушерликда қўллаш хавфсиз бўлиши мумкин.\nАцетилсалицил кислотасининг кунига 100500 мг дозалари  кунига 100  500 мг дозаларни қўллаш бўйича клиник тажрибалар етарли эмас. Демак, юқоридаги тавсия этилган дозаларга кўра кунига 500 мг дан юқори дозаларни қўллаш мумкин.\nАцетилсалицил кислотасининг кунига ≥ 500 мг дозалари  простагландинлар синтези ҳомиладорлик ривожланишига ва/ёки эмбрион ёки ҳомила ривожланишига таъсир қилиши мумкин. Ўта муҳим бўлган ҳоллардан ташқари, ҳомиладорликни режалаштираётган аёлларда, ёки ҳомиладорлик муддати олти ойдан кам (тўлиқ беш ой) бўлган аёлларда ацетилсалицил кислотасини қўллаш мумкин эмас. Даволашнинг энг қисқа вақти давомида энг кам дозаларни қўллаш керак.\nАцетилсалицил кислотаси кўкрак сутига ўтиши сабабли, бу препаратни эмизиш даврида қабул қилиш тавсия қилинмайди.\nДори воситасини транспорт воситаларини ёки потенциал хавфли механизмларни бошқариш қобилиятига таъсирини ўзига хослиги\nАвтотранспортни бошқариш ва механизмлар билан ишлаш қобилиятига таъсир этиш ҳоллари кузатилмаган, лекин препаратнинг таркибида глицин борлиги сабабли эҳтиёткорликка риоя қилиш керак.\nКекса ёшдаги шахсларда ва айниқса кичкина болаларда ҳаёт учун хавфли бўлиши мумкин бўлган заҳарланиш хавфи мавжуд.\n ўртача заҳарланиш: қулоқларни шанғиллаши, эшитиш қобилиятини пасайишини хис этиш, бош оғриқлари, вертиго.\nУларни дозани камайтириш йўли билан назорат қилиш мумкин.\n Оғир заҳарланиш: иситма, гипервентиляция, кетоз, респиратор алкалоз, метаболик ацидоз, кома, қонтомир етишмовчилиги, нафас етишмовчилиги, яққол гипогликемия. Болаларда бир қабул қилишда 100 мг/кг ёки ундан ортиқ дозани ошириб юборилиши ўлимга олиб келиши мумкин.\n Зудлик билан госпитализация қилиш, препаратни чиқариш бўйича чоралар: меъдани ювиш ва фаоллаштирилган кўмирни қабул қилиш, кислотаишқор мувозанатини назорат қилиш, диурезниишқорийлаштириш керак. Оғир заҳарланишларда гемодиализ ўтказилади.\n Симптоматик даволашни ўтказиш керак.\n10 вишилловчи таблеткадан намликни ютувчини сақловчи полиэтилен қопқоқли полипропилен тубада.\n1 туба қўллаш бўйича йўриқномаси билан бирга картон қутига жойланган.\nҚуруқ, 25°С дан юқори бўлмаган ҳароратда сақлансин.


Кана чақишидан одамлар ўлмоқда\n29 феврал 2020, Тошкент вақти: 03:38\nТожикистон Соғлиқни сақлаш вазирлиги тарқатган хабарга кўра, сўнгги икки ой давомида мамлакатда геморрогик безгакка чалиниш билан боғлиқ беш ҳолат қайд этилган, беморлардан бири вафот этган.\nВазирлик ходими Наврўз Жаъфаровнинг таъкидича, ўта хавфли саналган бу касаллик иқлими ўта иссиқ туманларда кўпроқ қайд этилмоқда. Соғин сигирлар елинига ёпишган кана чақиши оқибатида юқаётган касаллик, айниқса, аёллар ва болалар ҳаёти учун ўта хавфлидир. Бу каналар ёзда кунлар исиши билан янада фаоллашади.\n“Бемор ҳолсизланиб, иситмаси кўтарилади, бурун, тиш милкларидан ва ҳатто баданидаги кичик яралардан қон кетади. Касаллик белгилари пайдо бўлиши билан шифокорларга мурожаат этилмаса, бемор ўлиши мумкин”, - деди Н.Жаъфаров.\nУнинг билдиришича, ҳар йили мамлакатнинг жанубий туманларида ўндан ортиқ шундай ҳолат қайд этилади ва беморларнинг тахминан ҳар иккитасидан бири ўлади.\nВазирлик вакили касалликнинг олдини олиш мақсадида шу кунларда Рўдакий, Ваҳдат, Файзобод туманлари ҳамда Хатлон вилоятидаги бир қанча туманларда мутахассислар аҳолини эмлаш тадбирларини ўтказаётганини маълум қилди.\nБироқ Рўдакий туманидаги Ўртакенгаш маҳалласи аҳли вазирлик ходимининг бу гапи, юмшоқроқ айтганда, ёлғон эканини билдирди.\nАёлнинг айтишича, Тожикистон мустақил бўлганидан шу кунга қадар Соғлиқни сақлаш вазирлиги бирор маротаба аҳолини заҳарли каналарга қарши эмлаш ишларини ўтказмаган.\nВазирлик ўттан йили мамлакатнинг 12 фуқароси геморрогик безгак билан оғриганини айтаётган бўлса-да, ўлган беморлар сонини ошкор этаётгани йўқ.\nМаҳаллий кузатувчилар фикрича, каналардан заҳарланганлар сони янада кўпроқ бўлиши мумкин. Аксарияти тиббий саводсиз аҳоли вакиллари касаллик юзасидан шифокорларга мурожаат қилмаган бўлиши табиий.


Яна бир муҳожир Ўзбекистонга бериб юборилди\nЎзбекистонда диний айбловлар билан қидирувга берилган 27 ёшли Жамшид Нуруллаев 15 августга ўтар кечаси Россия кучишлатар тизимлари томонидан бериб юборилгани тўғрисида Озодликка унинг яқинлари хабар қилди. Акасининг сўзларига кўра, экстрадиция қилинишидан икки кун олдин Жамшид терговчилар томонидан қаттиқ калтакланган.\nҚашқадарёлик Жамшид Нуруллаев 15 августга ўтар кечаси Смоленск вилояти Гагарин туман суди қарори билан Ўзбекистонга бериб юборилди.\nОзодликка қўнғироқ қилган маҳбуснинг акаси Ибодулла укаси билан қандай қилиб Россияга келиб қолганини гапириб берди.\n- Укам Ўзбекистонда 2006 йилда подставка билан қамалган эди. Энди 17 ёшга кирган бола эди. 159, 244, яна бир балолар билан қамашворган, “намоз ўқиган” деб. Уйга 12 кишилаб келиб наша, героин деб, оқ порошокларни сочиб ташлаб қамашувди, видеога олиб. Кейин амнистияга тушди, югур-югур қилиб бир хонали Қашқадарёдаги квартирамизни сотиб, Навоий-Бухоро қилиб, охири уйсиз ҳам қолдик. Бир йилу бир ойдан кейин чиқарволдик, дейди Ибодулла.\nҚаршилик Ибодулланинг сўзларига кўра, укаси Жамшид қамоқдан озод этилганидан кейин маҳаллий участка нозирлари ва милиция ходимларининг доимий босими остида қолган.\nМилициячилар Жамшидни ҳафталаб уйидан олиб кетиб бепул ишлатгани, тинимсиз чақиртираверганидан безиб кетганини гапирган Ибодулла укасини Россияга олиб кетиб тирикчилик учун пул ишлаб келишга қарор қилган.\nИбодулла Ўзбекистон ОВИРи рухсати билан қонунан чиқиб кетган, бироқ милициянинг доимий қайдидан ўтмагани учун, Жамшид яна қидирувга берилганини айтади.\n- Бу ерда уни никоҳдан ўтган рус аёли бор. Шу воқеалардан кейин Ўзбекистонга боролмади, паспортини сроки ўтиб кетган. Май ойида паспортини ҳаракатини қиламан деб хотини олиб кетувди ўз шаҳри Смоленскка. 21 май куни Смоленскдан қайтиш пайтида автобуси текширилибди. Уни қўлида фалшивий документи бўлган, чунки ўзини паспорт сроки 2010 йилда ўтиб кетган, отворган эди. У ёққа борса уни қўйишмайди яшагани. Шундан кейин, уни ушлашди, 3 ой изоляторда турди. Охирги 4 ой давомида унга қидирув йўқ эди. Қўлга тушганидан кейин уни Қаршида қидирувга эълон қилиб ташлашди. Қаршида ҳамма жойларда уни расмини ёпиштириб ташлашди. Ўзбекистондан келган қоғозда 159, 244-1, 244-2 моддалари бўйича сўров келибди, дейди Ибодулла.\nЖамшиднинг рус рафиқаси турли жамоатчилик ва ҳуқуқ ҳимояси ташкилотларига мурожаат қилган, лекин натижа бўлмаган.\nЖамшиднинг акаси ўзбекистонлик маҳбус қамоқда бир неча маротаба қалтаклангани, уни қандайдир ҳужжатларга қўл қўйдиришга мажбурлашганини маълум қилишди. Ниҳоят, Смоленск вилояти Гагарин туман суди Жамшид Нуруллаевнинг Ўзбекистон сўровига кўра экстрадиция қилиниши тўғрисида қарор чиқарган.\nГагарин туман судида Озодликка Нуруллаев Жамшид иши юзасидан маълумот фақат расмий мурожаат асосида бир неча ҳафтадан кейин берилишини билдиришди.\n- Бизлар билмай қолдик: кеча самолётдан телефон қилди. “Кетишимдан икки кун олдин мени уриб юзларимни кўкартириб, қошларимни йиртиб ташлашди. Ҳамма жойим кўкартиришди. Мана бугун срочно самолётга ўтиргизиб жўнатворишяпти”, деди. Уни қўлига наручник уриб, кеча кечқурун соат иккида жўнатвориб, бугун соат тўртда самолёти Тошкентга тушган. Тошкентда қаердалигини ҳам, нима қилишни ҳам билмаяпмиз, дейди укаси бериб юборилганидан куйинган Ибодулла Озодлик билан суҳбатда.\nМаълум бўлишича, қашқадарёлик Жамшид Нуруллаев иши юзасидан Москвадаги сиёсий қочқинлар ҳимояси билан шуғулланадиган “Фуқаровий кўмак” ташкилоти раҳбари Елена Рябинина ҳам қизиқиб кўрган.\nЖамшиднинг ҳимоясига кечикиб киришганини Озодликка гапирган Рябинина, у Нуруллаев экстрадицияси тўғрисида суд қарори чиққанидан кейин яқинларидан хабар топганинин айтади.\n- У ерда ҳамма муддатлар ўтиб кетган эди. Бериб юбориш тўғрисида қарор кучга кириб бўлган, бирор қаршилик кўрсатишнинг иложи қолмаган эди. Бу ҳолатда нимаям маслаҳат берардим? Бу ердан туриб унинг тақдирига таъсир ўтказиш ҳам мумкин эмас. Унинг яқинлари Жамшиднинг қаерда экани, қачон суд бўлиши ва, иложи бўлса, суд жараёнида иштирок этишлари, у устидан четдан назорат қилиб туришларини тавсия қилардим, дейди Озодлик Радиосига ҳуқуқ фаоли Елена Рябинина.


12.07.2019 14:00:59 Чоп этиш версияси\nМухбиримизнинг “Ўзбекистон – Хитой ва жаҳонда сув танқислиги муаммолари” деб номланган туркум мақолаларини беришда давом этамиз. Бугун диққатингизга “Орол денгизи суви қаерга кетди?”деб номланган мақоланинг 3 қисмини ҳавола этмоқдамиз.\nОрол денгизи суви қаерга кетди?\nСуғоришда қўлланадиган, ичимлик сув билан боғлиқ бўлган вазиятни жаҳонда ҳам яхши деб бўлмайди. Буюк Британиянинг Лид университети олимларининг ўтказган изланишлари шуни кўрсатдики, Антарктидадаги музликлар қатламининг айрим жойлардаги музлари эриб, уларнинг қалинлиги (қатлами) 122 метргача ингичкалашган. Мутахассис бўлмаганлигимиз сабабли буни шарҳ қилишга ожизмиз. Лекин бу табиат томонидан берилган жуда жиддий огоҳлантириш, бўлса керак деган хаёлга борасан киши. Бунинг эвазига денгиз, океанлар сатҳи 4,6 миллиметрга кўтарилган. Миллиметр экан деб бамайлихотир бўлманг, ер юзининг учдан икки қисми сув билан қопланган. Кейин бу сувлар ичиб ҳам, суғориб ҳам бўлмайдиган денгиз ва уммонларнинг ўта шўр сувларидир. Илгари буғ бўлиб, ёмғир, қор ва муз ҳолидаги бу қимматбаҳо неъмат ҳам инсон фаолияти натижасида таркибида яд-химикатлари бўлган тахир, шўр сувга айланмоқда. Бу глобал ўзгаришлар нафақат бирон бир қитъада балки бутун дунёда суғориладиган ва албатта, ичимлик чучук сув танқислигига олиб келади.\nЯқинда БМТнинг Тошкентдаги ваколатхонасида 2019 йилдаги сув ресурсларининг ҳолати бўйича БМТ Умумжаҳон докладининг тақдимоти бўлиб ўтди. Унда қайд қилинишича, аҳоли ночор аҳволининг, камбағалликнинг асосий сабабларидан бири бу – захиралари чегараланган, ҳар бир томчиси гавҳарга тенг бўлган Марказий Осиё минтақасидаги сув ресурсларидан оқилона ва унумли фойдаланмасликда, деб таъкидланади.\nСаноат ривожланиб, экин ва боғ майдонлари кенгайиб, аҳоли кўпайиб бораётган бугунги кунда бунинг фақат битта йўли бор. У ҳам бўлса сувдан тежаб фойдаланишдир.\nСуғоришнинг илғор, замонавий усуллари бўлган – томчилатиб суғориш, унинг мембранали усулини кенг қўллаш, ёмғирлатиш тизимларини оммавий суратда жорий этиш ва сувни экилган ҳар бир кўчатнинг илдизига етказиб беришдан иборатдир. Келинг, яна рақам ва мисолларга мурожаат қилайлик. Маълумотларга кўра, ёмғирлатиб суғориш тизими орқали “AGROVER” масъулияти чекланган жамияти 2018 йилда Тошкент вилоятининг Бўстонлиқ тумани билан Сурхондарё вилоятининг Сариосиё туманида 350 гектар майдонда картошка етиштириш бўйича яхши натижаларга эришган. Сарфланган сувнинг асосий қисми кўчатнинг ўсишига, унинг ҳосил тўпланишига қаратиб йўналтирилди.\n...Миллионлаб янги ерлар ўзлаштирилди. Бир ярим миллиардли Хитой озиқ-овқат мустақиллигига эришди. Чорвачилик маҳсулотларини экспорт қила бошлади. Бекор оқиб ётган сув инсон измига бўйсундирилиб, халққа хизмат қилишга йўналтирилди. Энди баҳорда экин майдонларига хавф туғилаётгани йўқ. Мамлакатда мунтазам суратда барқарор қишлоқ хўжалик маҳсулотлари етиштирилмоқда.\nАслида сувдан қийналаётган биргина Ўзбекистон эмас, балки ҳудуди, чўллари Ўрта Осиёда энг кенг, катта бўлган Қозоғистон, Қора қум ватани Туркманистон, қўшниларимиз Афғонистон, Покистон, Хитой ҳам жиддий сув танқислигига дуч келмоқда.\nБизда Ганг, Нил, Миссури, Миссисипи, Дунай ёки Волга каби қирғоқлари тўлиб-тошиб оқадиган буюк дарёлар йўқ. Чор-атрофдаги Ўрта Осиёга яқин бўлган сувлардан фақат Қозоғистон шимолидаги Сибир дарёларининг қуйи оқимида сувлар бор. Сув бўлганда ҳам қандай сувлар денг. Сўнгги пайтларда жаҳон оммавий ахборот воситаларида Сибирдан Хитойга олиб бориладиган сув йўллари ҳақида анча мақолалар чоп этилди. Айтиш лозим, бундай канал қурилиши масаласи янгилик эмас. Бундан бир неча йил муқаддам (2016 йили) Россия қишлоқ хўжалиги вазири лавозимида ишлаган Александр Ткачев Пекиндаги музокараларида Хитойнинг қурғоқчил районларига ўтказиладиган сув йўли лойиҳасини муҳокама қилишни таклиф этган эди. У пайтда Олтой ўлкасидан Синьцзян-Уйғур автоном районига 70 миллион куб метр сув ташлаш ҳақида гап борган эди. Россиянинг бу ҳудудида баҳорда қор эриган ва дарёлар тўлиб тошганда ана шунча ортиқча сув ҳосил бўлиб чор-атрофга зарар етказилаётгани таъкидланган эди.\nШу ерда бир гапни айтиш лозимки, Сибир дарёлари оқовасини Марказий Осиё мамлакатларига келтириш юзасидан ўтган асрнинг 70-80 йилларида Россия – Марказий Осиё машина каналининг лойиҳа-қидирув ишлари тугалланиб сунъий каналлар қурилишига тайёргарлик ишлари бошлаб юборилган эди.\n“... Об дарёси қадимда ҳозиргидан бошқа томонга қараган ўзани бўйича оқар эди. Бу дарё ўз сувларини Орол денгизи ҳавзасига бориб қуярди. Биз лойиҳа вариантларига аралашмаган ҳолда шуни таъкидламоқчи эдикки, Об дарёсини тарихий ўзанига қайтариш учун дарёнинг қуйи қисмига битта катта тўғон қуриш лозим ва оқова янги қурилган улкан сув омборидан тепа канал бўйлаб Ўрта Осиё томонга қараб оқаверади”*.\nЭътибор беринг, “Бу дарё (Об дарёси- И.А.) ўз сувларини Орол денгизи ҳавзасига бориб қуярди”. Бу тарихий ҳақиқат. Ўзбекистонга чорак аср бошчилик қилган йирик давлат ва жамоат арбоби, кўп гаплардан хабари бўлган собиқ иттифоқ раҳбарларидан, ёзувчи, журналист, публицист Шароф Рашидов томонидан ўша ҳақиқатни тиклашга қаратиб айтилган ва илмий-назарий асосланган бу жиддий таклиф шу пайтда намойиш этилган (Москвада чоп этилган – И.А.) катта жасорат эканлигини алоҳида таъкидлаб ўтиш лозимдир. * Шараф Рашидов. Избранные произведения. Том 5. Москва. 1980 год.\nДарёларнинг ўзанини ўзгартириб туриши камёб табиий ҳодисалар сирасига киради. Ўрта Осиёнинг энг буюк дарёларидан Амударё ҳам қадимда Каспий денгизига бориб қуйилган. Ер куррасининг айланиши ва Об дарёси ўзанини ўзгартириши сабабли табиатнинг ўзи бу асов дарёни Каспий денгизига эмас, балки Орол денгизига қуядиган қилган эди.\nҲа, Сибирь дарёларининг қуйи оқовасидаги сувларнинг бир қисмини сувдан қақраб ётган Ўрта Осиё давлатларига ташлаш муаммоси Шароф Рашидов, Қозоғистон Компартияси Марказий Қўмитасининг биринчи котиби, академик Динмуҳаммад Қўнаевлар томонидан ўтган аср ўрталарида кўтарилган эди. Ҳозир Сибир дарёларида ортиқча бўлган, баҳор, ёз ойларида еру кўкни босиб катта талафот келтирадиган бу сувларни Хитойга, Синцзянь автоном районига ташланиши ҳақидаги янги ишлаб чиқилган лойиҳалар муаммонинг ҳамон мавжудлиги, унинг ўткирлигидан далолат беради.\n– Матбуотда бу масалада фикр-мулоҳазалару савол-жавоблар, таклиф ва раддиялар ҳам учраб турибди. Бизни авваламбор, сув билан ўзимизнинг аҳолимиз қанчалик таъминлангани масаласи қизиқтиради ва сув соҳасидаги сиёсатимизни ана шунга қараб юритамиз, – дейди Россия Федерацияси табиат ишлари бўйича вазири Сергей Донской.\nСобиқ иттифоқ раҳбарлари Ўрта Осиё республикаларига Сибир дарёларининг қуйи оқовасидаги сувларнинг бир қисмини беришга рози бўлмади. Масала эса ҳамон муаммолигича қолмоқда. Боз устига Сибир дарёлари сувига харидорлар ҳам тобора кўпайиб бораяпти. Бозор иқтисодиётига ўтиш билан тинчлик, қардошлик, осойишталик бахш этувчи халқлар дўстлиги сиёсати, ўрнига келган миллий манфаатларни кўзлаш сиёсати ўз таъсирини кўрсатмоқда. Ўйланиб қоласан киши, биз ўз осойишталигимизни ўйлаб дунё, жаҳон осойишталигини ёддан чиқариб юбормаяпмизмикан? Кейин, дунё осойишталиги бизнинг осойишталигимизнинг таркибий қисми, унинг асоси эмасми, деган фикр ҳам келади ёдингга.\nШарқда не бахтки, асрлар мобайнида ҳукм сурган қўни-қўшничилик, ўзаро ёрдам, ҳашар, бағрикенглик муносабатлари анча сақланиб қолган, деса бўлади. Таъкидлаш жоизки, ўзи сув тақчиллигидан қийналаётган Хитой сув муаммосини ечишда алоҳида бир бағрикенглик қилиб қўшни давлатларга, дунёга ҳам деяверинг, ёрдам қўлини чўзмоқда. Сув хўжалиги соҳасида Хитой Халқ Республикаси билан Ўзбекистон ўртасида катта ўзаро ҳамкорлик дастури тасдиқланган. 2017 йилнинг май ойида ХХР раҳбарияти Ўзбекистонга ирригация ва гидроэнергетика лойиҳалари учун кўпмиллиардли кредит ажратди. 2017 йил қуввати 400 мегаватт бўлган Пскем ГЭСи қурилишига ХХР Эксим-банки томонидан маблағ ажратилди, 2018 йилда эса бу банк Шаҳрихон ГЭСи каскади, Ташкент ГЭСи каскади ва Қуйи-Бўзсув ГЭСлари модернизациясига 63 миллион АҚШ доллари ажратди.\nЎзбекистон билан Хитой халқларининг табиатига оид бир хосиятли хислат, фазилат борки, уни бутун дунё якдиллик билан эътироф этади.\n1939 йил Фашистлар Германияси ғарбдаги давлатларни босиб ола бошлади. Иккинчи жаҳон уруши арафаси... Воқеаларнинг ривожи нима билан тугаши ҳали ҳеч кимга маълум эмас. Мабодо уруш бошланиб кетса жангчилар учун катта миқдорда кийим-кечак, пайпоқ ўрнида ишлатиладиган пайтава, ярадорлар учун бинт, пахта керак бўлади. Бундан ташқари, пахта линтидан яхшигина портловчи моддалар тайёрланади. Ўзбекистоннинг шу пайтда етиштираётган пахта ҳосили бундай эҳтиёжларни қоплай олмайди. Нима қилиш керак?\nШунда халқимиз пахта ишлаб чиқаришни кўпайтириш учун чор-атрофдан сув олиб келиб, янги ерларни ўзлаштириш зарур, пахта етиштиришни кескин кўпайтириш лозим, деди. Кейинги содир бўлган воқеалар – ўзбекистонлик қурувчилар, деҳқонлар, халқ намойиш этган тадбиркорлик, мардлик, жасорат дунёни ҳайратга солди. Шунда халқимиз секундига 180 куб метр сув оқадиган, узунлиги 345 километр бўлган Катта Фарғона каналини 45 кунда қуриб битказди. Ва шарқираб суви оқаётган бу йирик сув иншоотини фойдаланишга топширди. Узунлиги ва ҳажми бўйича Ўрта Осиёдаги бу йирик кўм-кўк сув йўлини ўзбекистонлик космонавт Владимир Жонибеков космосдан туриб тасвирга тушириб жаҳонга намойиш этган эди. Катта Фарғона канали қуриб, битказилганлигига мана 75 йилга яқинлашапти-ю, лекин ота-бобларимизнинг бу фидокорона меҳнати, жасорати ҳақида ҳамон қалб титроғисиз эслаб бўлмайди. Иккинчи жаҳон уруши бошланди. Ўзбекистондан иттифоқ тўқимачилик комбинатларига минг-минг тонналаб, вагон-вагон пахта етказиб берилди. Шу йиллари Марказий Фарғона ерларида етиштирилган пахта ҳосили урушда қатнашган барча совет жангчилари қатори, бир ярим миллиондан ортиқ ўзбек паҳлавонларининг дардига ҳам малҳам бўлди.\nЧжуцзян дарёси Жанубий Хитойда тўлиб-тошиб оқадиган энг серсув дарёлардан биридир. Унинг узунлиги 2 минг 200 километр. Хитойда табиий дарёлардан ташқари яна 5 та: Хайхэ, Хуанхэ, Хуайхэ, Янцзы ва Цяньтанцзян сув ҳавзаларини бир бири билан улайдиган узунлиги, кенглиги, сув ўтказиш имконияти бўйича айрим дарёлардан ҳам катта бўлган, кемалар қатнайдиган мамлакатдаги йирик сув артерияси – Буюк Хитой канали мавжуддир. Канал қурилиши, кишини ҳайратга солади, у эрамиздан аввалги VI асрда бошланиб, эрамизнинг ХШ асрига қадар, бу демак, 2 минг йил мобайнида барпо этилган. Орзу, ният, унга бўлган қатъий интилиш билан бир қаторда сувга бўлган катта эҳтиёжни қарангки, 20 аср оша, подшоҳлар, авлодлар, иқтисодий-ижтимоий тузумлар ўтган бўлса ҳам, бир нарсани мақсад қилиб қўйган халқ ва давлат уни охирига етказган, канал қурилиб, мана ҳозир 7-8 асрдан буён халққа хизмат қилмоқда.\nБиз 45 кунда қурдик Катта Фарғона каналини, Хитойликлар Буюк Хитой каналини, ақл бовар қилмайдиган 2 минг йилда охирига етказиб фойдаланишга топширди. Тўғри, Катта Фарғона канали билан Буюк Хитой каналларининг самараси, ҳажми, кўламини солиштириш қийин. Бири 345 километрдан сув олиб келиб Фарғона водийсини жаннатга айлантираяпти, иккинчиси ҳам “саҳрои Кабир”дан сув ўтказиб, минтақа иқлимини ўзгартириб, минг-минг йўловчиларни кемаларда ташимоқда, аҳолиси дунёда энг кўп бўлган мамлакатнинг жонига оро кирмоқда. Ҳа, сув бизга бугун қанчалик керак бўлса, кейинги авлод-аждодларимизга ҳам шунчалик зарур бўлади. Ҳаёт сув бор ерда бор, деб бекор айтилмаган. Шунинг учун ҳам коинотни ўрганаётган олимлару фазогирлар ўз тадқиқотларини инсон қадам қўймаган сайёраларда авваламбор сув борми, йўқми деган масалага қаратади.\nБу мисолларда мен ўзбек ва хитой халқларининг табиатида бўлган ажойиб ўхшашликни, муштарак хислатларни кўрдим. Юз, минг йиллаб вақт ўтса ҳам, шоҳу султонлар келиб кетиб, ижтимоий сиёсий тузумлар ўзгарса ҳам асл миллатнинг феъл-атвор, қадриятлари сақланиб қолар экан. Бу икки воқеанинг биттасида, биз халқнинг мақсадга қараб қаттиқ интилишини, 45 кунда уч юз қирқ километрдан узун бўлган (Гиннес китобига кирган) канал қуришини кўрган бўлсак, иккинчисида изчиллик, сабр қаноат, икки минг йил ўтса ҳам халқнинг кўзланган маррасига қараб қаттиқ интилишини ва пировардида албатта мақсадга эришишини кўрдик.\nХитой оммавий ахборот воситаларининг ёзишича, муҳими, Буюк Хитой канали сув тошқинлари, ер эрозияси, селлар каби табиат офатларининг ҳам олдини олди. Шу сув ҳавзаларида бўлган асов дарёларнинг тўс-тўполон билан оқадиган суви энди инсон измига бўйсиниб бошқарила бошланди. У халқ хизматига йўналтирилди.\nСиз мухбиримизнинг “Ўзбекистон – Хитой ва жаҳонда сув танқислиги муаммолари” деб номланган туркум мақолаларининг учинчи қисми билан танишдингиз. “Объ дарёси қадимда Орол денгизига келиб қуйилар эди?” деб номланган мақоланинг 4 қисми билан эртага танишасиз.


«Барселона» ўз вақтида нега Роналдуни сотиб ололмагани ойдинлашди » Ўзбекистон янгиликлари – Zamin.uz\nКаталониянинг «Барселона» клуби собиқ президенти Жоан Лапорта ўз вақтида Криштиану Роналдуни сотиб олиши мумкин бўлгани ҳақида гапирди.\n«Ўша пайтлари биз Роналдиньо, Рафаэль Маркес ва Рикардо Куарежма билан шартнома имзолашга улгургандик. Биз жамоани қайта қуриш даврида эдик. Ўшанда «Спортинг» билан музокаралар ўтказгани борганман. У «МЮ»га ўтишидан олдин унинг агенти - бизга Декуни сотиб олишда кўмаклашган агент билан гаплашганман.\nБиз Декуни сотиб олишга имкониятимиз йўқлигини айтганимизда у менга айтганди: Менда яна бир йигит бор - Роналду. Шунда биз унга 17 миллион евро таклиф қилганмиз, аммо «МЮ» 19 миллион евро таклиф қилган ва уни илиб кетган», – дейди Лапорта.\nТеглар: гаплашганман қилган уни олишда Роналдиньо сотиб\n09:49 / 07-04-2017\n21:33 / 20-01-2017\n«Реал» Давид Алаба учун 80 миллион евро таклиф қилди\n14:50 / 17-08-2016\n23:54 / 22-05-2015


Туркистонда усули жадид мактаблари учун форсча-тожикча рисолалар ёзиш фақат Самарқандда бошланадир. 1903нчи йидда Самарқандда янги мактаблар очила бошлаши билан баробар унга мувофиқ тожикча китобларга эҳтиёж сезилди. Бу вақтда мундай китоблар йўқлиғидан Тотористонда босилғон баъзи бир форсча рисолаларни олдириб қўлланишға мажбурият кўрилди. Булар эса: «Бадъ ул-маориф», «Сад панди Луқмони ҳаким», «Насиҳат ул-ҳукамо» ва «Таржимали гўзал насойиҳ» каби нарсалар эди. Зарурлиқ вақтида баъзи мактаблар «Саводхон» (Алифбо), «Аввал ун-назофа» ва «Бадъ ул-амони» каби тоторча китобларни ҳам вактинча дарс жадвалига киргиздилар.\nМана шундай эҳтиёжларни кўзда тутиб, янги мактаблар учун форсча китоблар ёзиб босдирғувчи Васлий ва ундан кейин Беҳбудий бўлди.\nМен мунда ёлғиз форсча алифболарни ёзиб ўтмакчи бўламан.\n1. «Баён ул-ҳуруф»\nБу алифбо Васлий томонидан 1904нчи йилда ёзилиб, китобчи Қори Абдурауфнинг харжи билан тошбосмада фақат бир мартаба минг дона босилди. Қирқ бет миқдорида бўлғон бу рисоланинг 18 саҳифаси алифбо, бошқаси ақоид ва амалиёти исломиядан иборатдир. Мунда кўпрак ҳуруф ва сўзларнинг турли ҳаракатлар билан қандай ўқилиши кўрсатилгандир. Бу асар ҳар жиҳатдан жуда ноқис ва ярамас бир ҳолда чиққан бўлса-да, китоб қаҳатлиғи вақтида баъзи мактабларнинг дардига даво бўлғон эди.\n2. «Асбоби савод»\nБу алифбо 1905нчи йилда Беҳбудий томонидан тузилиб, 1906нчи йилда ўз масорифи билан тошбосмада икки минг дона босилди. Рисола қирқ бетликдир. «Асбоби савод»нинг бош тарафидаги дарс ва ҳуруф тузилиши Олимжон Борудийнинг «Саводхон» алифбосига ўхшайдур. Бу алифбода бошлаб, ҳуруфи ҳижонинг ҳаммаси ёлғиз ҳолида ва сўнгра бирдан уларнинг турли шакллари кўрсатилгандир.\n3. «Раҳнамои савод»\nМунинг ёзғувчиси Ҳожи Муин ва ношири муаллим Абдуқодир Шакурийдир. 1908нчи йилда тошбосмада фақат бир қатла икки минг беш юз дона босилди. Юзи 36 саҳифаликдир.\nБу алифбонинг бошида ҳарфлар тадрижий суратда кўрсатилиб, сўз ва жумлалар ҳам мад усули (чўзғи) билан ёзилғон. Мунда энг аввал форсча ҳарфлар тадрижий йўл билан айри ёзилиб, сўнгра арабча ҳарфлар кўрсатилганлиги учун ўша вақтда усули жадид душманлари: «Жадидлар ўз китобларидан арабча ҳарфларни чиқариб ташлабдурлар», деб халқ орасида иғво тарқатғон эдилар.\n4. «Раҳбари мактаб»\n«Раҳнамои савод» тартибида чиққан бу алифболарнинг тузғувчи ва босдирғувчиси муаллим Раҳматиллазодадир. Бу алифбо 1913нчи йидда тошбосмада икки минг дона босилғон. Мунинг охирида бирмунча енгил манзумалар ҳам бор. Юзи 36 саҳифадир.\n«Раҳбари мактаб» алифбоси ўктабр инқилобиғача тузатилиб, уч қатла босилиб чиққан.\nЎктабр ўзгаришидан кейин бу кунгача чиққан форсча алифболар:\n5. «Баҳори дониш»\nБу алифбо Самарқанд вилояти маориф идорасининг сипориши билан мусташриқ Вияткин томонидан ёзилғон. 1918нчи йилда фақат бир мартаба йигирма минг дона босилғон. Юз олтмиш тўрт бетдан иборатдир.\nБу ҳам «Ўртоқ» алифбосидек бузуқ ёзилғонлиғи учун мактабларимиз ундан керагича фойдалана олмадилар.\n6. «Соли нахустин»\nМунинг ёзғувчиси Самарқандда Саидризо Ализода бўлиб, ношири Турон маориф комиссарлигидир. Бу алифбо 1920нчи йилда биринчи дафъа беш минг дона босилғон эди. Яна 24-25нчи йилларда икки қатла босилди. Учинчи босилишида анчагина тузатидди. Мунинг охирғи ношири Абдуқаюм Қурбийдир.\n7. «Мифтоҳ ут-таълим»\n1922нчи йилда тошбосмада бир дафъагина беш минг дона босилғон бу алифбонинг тузгувчиси мирзо Муҳаммад Самадзода (Собит) бўлиб, ношири Туркистон давлат нашриётидир. 57 бетдан иборат бўлғон бу алифбонинг йигирма бети муаллимлар учун қўлланма бўлса-да, ўзи жуда қийин равишда тузилгандир.\n8. «Алифбои забони тожик»\n1924нчи йилда бу алифбо Нисор Муҳаммад томонидан ёзилиб, Ўрта Осиё давлат нашриётининг харжи билан бир қатла тошбосмада беш минг дона босилған. Бош тарафларида бирмунча расмлари ҳам бор. Юзи 48 бетликдир.\nБу алифбонинг таълими болалар нари турсин, катталарга ҳам қийинлиқ қиладир. Тушуниши қийин арабча сўзлари ва қоидадан ташқари иборатлари ҳам йўқ эмас.\n9. «Алифбои тожик»\nБу расмли алифбонинг тузгувчилари Мазҳар Бурҳон билан Садриддин Киром бўлиб, ношири Тожикистон маориф назоратидир. Ўзи 92 бетлик бўлиб, 1925нчи йилда Масковда беш минг дона босилган. Бу алифбонинг бошларидағи дарслар мад усули (ҳаракати ҳарфия билан) ёзилғонида муваффақиятли чиқиши мумкин эди. Фақат шунга диққат қилинмабдир. Йўқса, аввалги бир неча сабоқларида ёлғиз ҳарфлар билан тузилиб кўрсатилган сўзлар жуда муносиб тушкан. Бу алифболардаги расмлардан баъзисининг остида исмлари номувофиқ ва янглиш ёзилғон (Буқаламун, офтаба каби).\n10. «Раҳбари бесаводон»\nКатта кишилар учун Амриқо усулида ёзилғон бу расмли алифбонинг мураттиблари Раҳматуллазода билан Ҳожи Муин бўлиб, ношири «Саводсизлиқни битирув фавқулодда комиссияси»дир.\nБу алифбо 25нчи йил охирида биринчи қатла йигирма минг дона босидди. Расмлари бир оз қўпол чиққан. Ўзи эскирак ҳуруф билан босилғон.\n11. «Дабистони тожик»\nБу алифбо яқинда Саидризо Ализода томонидан ёзилғон бўлса-да, ўзи ҳали босилғон эмас.\nБулардан бошқа Лоҳутий томонидан ёзилғон бир алифбо чиққан бўлса ҳам уни кўрмадик.\n«Маориф ва ўқитғувчи» журнали, 1926 йил, 7—8-сон


Баҳор кириб келиши билан нишонланадиган хотин-қизлар байрамига ҳам саноқли кунлар қолди. Ушбу байрамни ҳар бир аёл интиқиб кутиши ва эътибор байрами деб ҳисоблаши ҳам сир эмас. Қизиқ, фарзандлари фақат ўғил бўлган аёллар бу байрамни қандай нишонлашар экан?\nБайрам муносабати билан ташкил этилган ушбу лойиҳамизнинг илк иштирокчиси Ўзбекистоннинг энг яхши футболчиси Одил Аҳмедовнинг рафиқаси Замира Аҳмедовага шу савол билан мурожаат этдик.\n— Ўтган йили нимадир бўлдию 8 марта байрамига яқин, аразлашиб қолдик. Ўша кунлар телефонда ҳам гаплашмадик. Улар чет элда, мен Ўзбекистонда эдим. 8 март куни соат 00:00 дан ўтди ҳамки (одатда ҳамма байрамларда айнан шу соатда улардан табрик олардим) дарак йўқ. Жуда хафа бўлдим, байрам ҳам татимади. Эртасига эрталаб, болалар билан Краснодарга турмуш ўртоғимнинг ёнига учадиган бўлдик. Етиб келиб қарасам, мен ўйлаганчалик табриклашни унутмаган эканлар... Одил ака жуда ғурурли, баъзида севгидан ҳам ғурурни устун қўяди. Совға сифатида қўлга тақиладиган чиройли тақинчоқ олганлар. У шунчаки тақинчоқ эмас, қулфлик юракчалар билан безатилган туморлари ҳам бор эди. Тақинчоқнинг ўзига хос маъноси бўлиб, бу юракнинг эгаси бор, бошқалар учун қулф дегани экан. Шоҳларнинг бош кийими эса “бошингда мендек шоҳинг бор” деган эслатма, кейингиси эса қиз чақалоқ кутишга ишора экан. Бу совғани кўриб, очиғи турмуш ўртоғимдан хафа бўлганим ҳар эсимдан чиқиб кетди. Ҳатто улардан аразлаганим учун ўзимни койидим ҳам. Мен учун энг қадрли бўлган бу совғани ўшандан бери кечаю-кундуз қўймай тақаман. Ўшанда қилган ниятларимиз амалга ошиб, шу йил қиз фарзанд кўришни орзу қиляпмиз.\nЎғиллар тарбияси учун...


19:04 / 08.05.2020 893 pdf Ўқиш режими + -\n– рўзани қасдан бузиш (адашиб эмас). Таҳорат ёки ғусл қилаётганда беихтиёр томоқдан сув ўтиб кетса, қазо лозим бўлиб, каффорат вожиб бўлмайди. Рўзадорлигини унутиб, еб-ичиб қўйса, ёғаётган ёмғир томчиларини ютиб юборса қазо ҳам, каффорат ҳам вожиб бўлмайди.\n16:03 / 08.05.2020 900\n13:01 / 09.05.2020 1416\nМусо Муҳаммад Ҳажжод АзЗаҳроний деган одам томонидан айтиб берилган қуйидаги воқеа ҳар бир ақл эгасига катта ибрат бўлади. Инсонни макрҳийла нақадар тубан давоми...\n2364 11:10 / 25.03.2019\n995 12:30 / 31.07.2019\nАзон китоб, суннат ва ижмоъ билан собит бўлган Ислом шиоридирАбу Бакр ибн алМунзирнинг наздида жамоат намозлар учун сафарда ҳам муқимликда ҳам азон айтиш давоми...\n6425 11:15 / 25.02.2019\n1455 08:10 / 07.01.2020


27.11.2018 18:06 0 1149\nЖаҳон электр энергияси асосан кўмирдан олиняпти (диаграмма). Кейинги ўринларда табиий газда ишловчи станциялар ва ГЭСлар.\nЯқин йилларда кўмир ва нефтнинг энергетика тизимидаги улуши камайишда давом этади ва аксинча табиий газнинг улуши ошиб боради. Тикланувчи энергия манбалари (ТЭМ) яна 12 йил ичида аҳамияти жиҳатидан гидроресурсларга тенглашади.\nгаз кўмир энергетика муқобил энергия атом\nЖамият 03/06, 10:36\nЖамият 25/05, 17:07


Бандихон – тарихий тепаликлар макони – Сурхон тонги\nБош саҳифа / Жамият / Бандихон – тарихий тепаликлар макони\nНоябр 24, 2018\tЖамият Изоҳ қолдириш 879 Кўрилди\nСурхон воҳаси қадимдан башариятга бешик бўлгани билан диққат-эътиборни тортади. Бандихон чўлларидаги тепаликлар бу ерда бир замонлар одамлар ўз қўрғонларини барпо этиб, умргузаронлик қилганлигини кўрсатади. Майдатепа, Бектепа, Киндиктепа, Қозимуллатепа, Ялангтўштепа, Сарибанд ва Қаҳрамонтепалар ана шундай қадимий аҳоли манзилларидандир.\nБандихоннинг қадимий аҳоли манзилгоҳлари асосан кам сувли дарёлар оқимининг ўзгаришига қараб, бир жойдан иккинчи жойга кўчган. Қадимги бандихонликлар ярим кўчманчи бўлиб, чорвачилик ва қисман деҳқончилик билан шуғулланган. Тепаликлардан топилган сопол идишлар, турли буюмлар, ҳайкалча ва зеб-зийнат намуналари уларнинг кулолчилик, заргарлик, темирчилик ва бошқа ҳунарлар билан жиддий шуғулланганини кўрсатади.\nЁдгорликлардан бири Майдатепада эрамиздан аввалги 1400-1000 йилларда ҳаёт қайнаган. Бир неча вақт ўтгач, аҳоли томонидан ташлаб кетилган. Майдатепадан топилган сопол идишлар қўлда тайёрланган бўлиб, уларда қизил ва қора рангли нақшлар солинган. Кулол дастгоҳида тайёрланган идишлар ҳам учрайди. Бу тепаликдан бронзадан ясалган жуда кўп осори-атиқалар ва безаклар топилган. Шиша мунчоқлар ва ҳайвонларнинг тошдан ясалган ҳайкалчаларини ҳам учратиш мумкин. Бошоқлар ва буғдой қолдиқларининг топилиши ҳудудда чорвачилик билан бир қаторда деҳқончилик билан ҳам шуғулланишганини кўрсатади.\nБектепа эса Майдатепадан атиги 250 метр шимолий-ғарб томонда жойлашган. Қалъа тўғри тўртбурчакли бўлиб, унча катта эмас. Сопол идишлар Майдатепадагидан фарқ қилиб, асосан кулол дастгоҳларида тайёрланган. Қалъа деворининг қалинлиги 2 метрни ташкил этиб, айлана бўйлаб минора ва мудофаа шинаклари мавжуд. Қалъа деворлари аҳамонийлардан Яз III даврида барпо этилган. Қалъа ҳимояланмаган 13 гектарлик шаҳарча марказида жойлашган. Шаҳарчанинг бир четида-шимолий-ғарбий томонида эса Киндиктепа мавжуд. Бу тепа ўрнидаги манзилгоҳ ҳам шаҳарчанинг ажралмас қисми ҳисобланган. Аҳамонийлар даврига оид мазкур қалъа деворининг қалинлиги 3 метр келади. Қалъа ўртасида олов ёниб турган. Бу ерда оташпарастларнинг диний маросимлари ўтказилган. Қолган вайроналик изларига қараганда, бу Александр Македонс кий қўшинлари томонидан вайрон қилинган.\nЯлангтўштепадан 10 километр шимолий-шарқ да Байсунсойнинг ўнг қирғоғида Сарибанд шаҳарчаси жойлашган. У Кушонлар ва кушон-сосонийлар даврига оиддир.\nХулоса қилиб айтиш мумкинки, Бандихондаги тепалик обидалари эрамиздан аввалги давр ларда ва эрамизнинг дастлабки беш юз йиллиги ўрталаригача аҳоли яшаган муҳим манзиллардан бўлганлигини кўрсатади.\nОлдинги Калькуляторга ҳожат қолмайди…\nКейинги Депутат – халқ дардига дармонми…?


Ўзбекистон 11:52 / 23.02.2021 44611\nҚашқадарёда «Дамас» машинаси тонгги қоронғида кўча ўртасида ётган ўйинчоқни четлаб ўтишга уриниб ағдарилиб кетди. Унга ёрдам беришга шошилган икки кишини «КамАЗ» юк машинаси уриб юборди. Оқибатда улар вафот этди. Бу ҳақда Kun.uz’га вилоят ИИБ ахборот хизмати маълум қилди.\nҚайд этилишича, ҳодиса 2021 йилнинг 17 феврал куни тонг пайти Самарқанд–Қарши йўлининг Чироқчи тумани «Чорвадор» ҚФЙ ҳудудидан ўтувчи қисмида содир бўлган. «Дамас» машинаси Қаршидан Самарқандга қараб ҳаракатланиб кетаётганда ҳайдовчи йўлда номаълум жисмни кўради. Уни босиб кетмаслик учун айланиб ўтаётганда «Дамас» ағдарилиб кетади.\nШундан сўнг машинадаги ҳайдовчи ва йўловчига ёрдам бериш мақсадида бошқа ўткинчилар тўхтайди. «Дамас»дан ҳайдовчи ва йўловчилар чиқариб олинади. Кўплашиб «Дамас»ни тиклаб қўйишади. Шу пайт, соат 6:20 ларда ушбу йўлдан тез ҳаракатланиб келган «КамАЗ» «Дамас»га ёрдам берган одамлардан икки нафарини уриб кетади. Оқибатда улардан бири воқеа жойида, иккинчиси шифохонада вафот этади.\n«Дамас» ҳайдовчиси ва гувоҳларнинг сўзларига кўра, улар ағдарилган машинани тиклаб, йўл четига ўтказаётган пайтда юк машинаси узоқдан тезликни пасайтирмай ҳаракатланишда давом этган. Улар қўл ҳаракати билан «КамАЗ» ҳайдовчисига ишора қилганида, у эътиборсиз қолдирган.\nЙҲХБ ходимлари томонидан мазкур йўл-транспорт ҳодисаси ўрганилганда ўша куни «КамАЗ»га меъёрдан ортиқ юк ортилгани, натижада ҳайдовчи машинани тўхтата олмагани аниқланган.\nМаълумот учун, Самарқанд–Қарши йўлининг Чироқчи туман ҳудудидан Қарши шаҳригача бўлган қисми ҳайдовчилар учун хавфли йўллардан бири ҳисобланади. Бу ерда тез-тез оғир оқибатларга олиб келувчи йўл-транспорт ҳодисалари рўй бериб туради.\n23:52 / 28.02.2021 1963\n23:33 / 28.02.2021 4635


Андижондаги Digital City технопаркини молиялаштириш манбалари ва вазифалари белгиланди - Anhor\nAnhor Все посты Андижондаги Digital City технопаркини молиялаштириш манбалари ва вазифалари белгиланди\nАндижондаги Digital City технопаркини молиялаштириш манбалари ва вазифалари белгиланди\nВазирлар Маҳкамаси “Андижон вилоятида ахборот технологияларига ихтисослашган технологик паркни ташкил этиш чора-тадбирлари тўғрисида”ги қарорни қабул қилди. Бу ҳақда Norma.uz хабар беради.\nҚарорга кўра Андижон ахборот технологиялари касб-ҳунар коллежининг базасида Андижон “Digital City” технопарки ташкил этилди. У Андижон вилояти ҳокимлигига давлат мулки сифатида оператив бошқарув ҳуқуқи билан бепул берилади. Технопарк фаолиятини “Digital City” дирекцияси бошқаради.\n· АКТ соҳасида янгидан иш бошлаган ва кичик корхоналарга стартап-лойиҳаларни амалга оширишда, инновация фаолияти натижаларини тижоратлаштиришга кўмаклашиш;\n· маҳаллий дастурий маҳсулотларини ишлаб чиқарувчиларга маҳаллий ва хорижий инвесторларни жалб қилишда, шу жумладан замонавий технологиялар ва дастурий маҳсулотлар трансферини амалга оширишга кўмаклашиш;\n· вилоятда АКТ соҳасида рақобатбардош маҳсулотлар ва хизматларни ишлаб чиқиш, уларни ички ва ташқи бозорларда таклиф этиш;\n· қишлоқ ва сув хўжалиги, таълим, соғлиқни сақлаш, банк ва бошқа соҳаларда рақамли технологияларни жорий этиш орқали “рақамли тадбиркорлик”ни ривожлантириш.\nШу йил май ойида Ўзбекистон президенти технопарк билан танишди.\nЎзбекистонда 827 нафар амалдор маъмурий ва жиноий жавобгарликка тортилди


«Ҳали жуда эрта». G7 етакчилари Россияни қайтариш масаласини муҳокама қилишди » Ўзбекистон янгиликлари – Zamin.uz\n26 август 2019, 08:57\n«Катта еттилик» давлатлари Биаррицедаги учрашув вақтида Россияни гуруҳга қайтариш масаласини муҳокама қилишди.\nАҚШ президенти Дональд Трамп учрашувдан аввалроқ «Катта саккизлик»ни тиклашга қарши эмаслигини айтаётганди, қолган аъзолар эса Россияни қайтаришга тайёрмаслиги маълум бўлди.\n«Россия қайтишини истайдиган одамлар бор. Менимча ҳам бу кўпчиликка фойдали бўлади. Менимча ҳам бу ижобий қадам. Мен билан ҳамфикрлар бор ва биз буни муҳокама қиламиз», деганди Трамп саммитдан олдин журналистлар қаршисида.\nФранс-Пресс хабарига кўра, учрашувда ташкилотнинг бошқа аъзолари Россияни гуруҳга қайтаришга ҳали жуда эрта эканини билдиришган.\nДональд Трамп эса россияликлар президенти Владимир Путинни «еттилик»нинг 2020 йилда АҚШда ўтадиган саммитига меҳмон сифатида таклиф қилмоқчи.\nТрамп аввалроқ ҳам Россияни «Катта еттилик»ка қайтаришни «мақсадга мувофиқ қарор» деб атаганди. «Бу «Саккизлик» бўлиши керак, чунки Россия билан боғлиқ жуда кўп масалалар бор», деганди Трамп.\nЕвропа Кенгаши раҳбари Дональд Туск эса америкаликлар президенти билан ҳамфикр эмас. Унинг сўзларига кўра, G7 давлатларида Россияни қайтаришга шошилмаслик учун 2014 йилдагидан кўра кўпроқ саволлар бор.\nПутин: ҳеч нарсадан бош тортмаймиз\n«Бир йил муқаддам Канадада президент Трамп Россияни G7 аъзолигига қайтаришни таклиф қилиб, Қрим аннексияси қисман оқлангани ҳақида очиқ гапирганди. Аммо биз бунга қўшила олмаймиз. Биз ҳар қандай шарт эвазига ҳам бундай мантиқ билан келиша олмаймиз», деди Туск.\nБиаррицадаги дипломатик манбалар маълумотига кўра, G7 етакчилари Украина шарқидаги вазиятни ҳал қилиш учун Россия билан ҳамкорликни мустаҳкамлаш ва кенгайтиришга қарши эмас. Аммо «Катта еттилик»дагилар G8 форматига қайтиш учун ҳали жуда эрта деб ҳисоблайдилар.\nЎтган ҳафта аввалида Германия, Франция ва Британия ҳукуматлари ҳам Россияни қайтариш таклифини қўллаб-қувватламаслиги маълум бўлганди. Франция президенти Эммануэль Макрон ҳозир Москванинг гуруҳга қайтарилиши стратегик хато бўлиши, фақат Украина шарқидаги инқироз ҳал қилинсагина «Катта саккизлик» форматига қайтилишини билдирди. Унинг сўзларига кўра, бу масала ҳал қилиниши Россиянинг гуруҳга қайтиши шартидир.\nВладимир Путин эса G8 ортиқ мавжуд эмаслиги ва Россия «Еттилик» билан ишлашга ҳамиша тайёрлигини маълум қилди.\nФранция, Германия, Буюк Британия, Италия, Канада, АҚШ ва Япониядан таркиб топган «Катта еттилик» саммити 24-26 август кунлари мобайнида Франциянинг Биаррице шаҳрида ўтказилмоқда.\n2018 йилнинг июнида Канада мезбонлик қилган саммит вақтида ҳам Трамп Россияни «Еттилик»ка қайтариш таклифини берганди. Аммо ўшанда ҳам бошқа давлатлар етакчилари бу ғояга қарши чиқишганди. Фақат Италиянинг ўша вақдаги бош вазири Жузеппе Конте Трампнинг фикрига қўшилганди.\nЖаҳоннинг етакчи иқтисодий державалари форуми Россия иштирокида илк марта 1998 йилда ташкил этилганди. Аммо 2014 йилнинг июнида, Қримни босиб олгани ва Украина жануби-шарқида ҳарбий ҳаракатлар бошланганидан кейин Россия ташкилотдаги аъзолигини тўхтатганди. Ўшанда «саккизлик»ка аъзо давлатлар Россиянинг ҳаракатларидан норози бўлган ва Сочига бормасликка қарор қилишган, Брюсселда «еттилик» — G7 (Франция, Буюк Британия, АҚШ, Германия, Япония, Италия ва Канада) саммити бўлиб ўтганди.\nЯнгиликлар » Дунё » «Ҳали жуда эрта». G7 етакчилари Россияни қайтариш масаласини муҳокама қилишди


Иблис салтанати (335-қисм) 08.01.2017, 08:00 | Ҳикоя — Рустамжон ҳечам қулоқсиз боламас. Ёши ўтиб кетаяпти-да. Уйлантириш керак.\n— Агар шу аҳволинг бўладиган бўлса, эртага мен ҳам уйлантириб қўй, дейман. Қанча пайтдан бери ейишга бирон нима олиб келармисан ё қизларга буюрармисан, деб қараб турибман, қимирлагинг келмайди.\nСаодат опанинг қовоғи осилиб кетди. Пишиб етилиб, ташқарига чиқиш учун бўғзига келиб навбат кутиб турган сўзларини қайтадан ичига ютиб, ортига бурилди ва тўғри ошхонага борди-да апил-тапил бир коса овқат сузди. Сўнг олиб келиб эрининг олдига қўйди. Бунгача Анвар Турсунович ҳам шоша-пиша битта сигаретани чекиб қолдиғини кулдонга босиб бўлганди.\n— Заҳарни ичингизга ютиб бўпсиз-ку, овқат нима керагиди сизга? — кесатди Саодат опа.\n— Пачкада битта қолган экан, увол бўлмасин деб чекиб қўя қолдим, — дея жилмайди Анвар Турсунович.\n— Увол бўлмаса ундан нарига ўтиб кетмайдими? Тавба, азиз қилган нарсасини қаранг…\n— Бўпти, хотин ака, бояги гапингизни гапиринг, чала бўлиб қолганди. Бошқа мавзуга кейин навбат берамиз, — дея Анвар Турсунович бир қошиқ насибасини оғзига солди-да, иштаҳа билан чайнай бошлади.\n— Адаси, сизга жиддий гапираяпман. Жиянингиз бир-икки кундан бери битта ўртоғини уйга олиб келаяпти…\n— Бахшулло, тоғлик бола. Соддагина, кўнгли тоза, давом этинг. Лекин айтмоқчи бўлган гапингизга унинг мутлақо алоқаси йўқ. Хўш, Рустамни уйлантириш керак. Аммо кимга?\n— Анави қизга. Исми Нигора эди. Жиянингизнинг ўзи бир-икки кундан кечиктирмай совчиликка боринг, деди. Бўлмаса…\n— Бўлмаса, сабри тугаб, ўзи олиб келади уйга. Тўй-пўйнинг кераги йўқ, — дея яна хотинининг гапларини тўлдирди Анвар Турсунович, — шу қизни айтишингни кўнглим сезиб турувди. Энди битта гап: мен унақанги оиладан келин қилишга бутунлай норозиман. Агар менинг хоҳишим билан унинг сариқ чақалик иши бўлмаса, бориб опамдан розилик олсин-да, уйланаверсин. Тўй қиладими ёки шундай уйига олиб борадими, ишим йўқ.\n— Ўйлаб гапираяпсизми, адаси? Иккови бир-бировига кўнгил қўйган экан, нима қиласиз, айириб? Рустамжон калласини йўқотиб қўйганларданмас. Ундан кейин, қизни кўрмаганимда, у билан гаплашмаганимдаям сизга ишонардим. Ёмон бўлса, отаси ёмондир. Лекин қизи шундай тарбияли, шундай фаросатли…\n— Шундай чиройли, бир пиёла сув билан қулт этказиб ютиб юборсанг бўлади.\n— Эй-й, ҳазилингиз ҳам қурсин. Бориб ўзим опам билан гаплашаман. Кейин совчи бўлиб бораман. Сиз бўлсангиз тоға бўлиб, четда туриб томоша қилиб ўтираверинг. Сизга иш бўлса бўлди. Бошқа ҳеч нима қизиқтирмайди.\nСаодат опа аразлаб чиқиб кетди. Ортидан Анвар Турсунович жилмайганча қараб турди-да, кейин косани бўшатиш билан овора бўлди. Қорни очлигидан, овқат ейишга берилиб кетиб, хотинининг дераза ёнида унга бир қараб ўтиб кетганини кўрмай ҳам қолди.\nАнҳор бунёд бўлганидан бери жуда кўп нарсаларга гувоҳ бўлган. Бу ерда неча-неча ошиқларнинг суҳбатларию севги изҳорлари тингланмаган дейсиз. Қанча қизлар (баъзан йигитлар) муҳаббатдан чеккан изтиробларини тинчгина оқаётган сувга тўкиб соларди. Ҳеч кимга ошкор этилмайдиган сир аста-секин узоқ-узоқларга оқиб кетаверарди. Фақат бугина эмас, гоҳ-гоҳида сув сирнинг эгасини ҳам ўзи билан бирга олиб кетган. Бир қалқиган, икки қалқиган, шунча қайғуни бағрига сингдиришга чидолмай тўлғонган, аммо қурби етмагач, ноилож тақдирига тан берган. Сир эгаси сири билан бирга аста-секин анҳорнинг энг тубига тушиб, устидан оқаётган сувга ошно тутинган.\nБу анҳорнинг бошқа кўрганлари ҳам жуда кўп, ҳар бири алоҳида достон. Уларга тўхталиш, шундоғам семириб кетган қиссамизни баттар семиртириб юборади.\nКўприк устида оппоқ кўйлак кийган икки қиз пайдо бўлди. Иккисининг ҳам бўйлари тенг, гавда тузилиши ўхшаб кетади. Устидаги кийимлар бир хил. Яна улар бир пайтда келишди. Тағин битта одамни бир-биридан кам севмайди. Фақат бири севгани билан бирга яшайди, бошқаси айрилиқ гирдобида.\n“Тавба, — ўйлади Дилдора, — оқ кийинишимни қаердан билибди? Асли сенга қора ярашарди. Ниятинг қора бўлганидан кейин… Бировнинг эрига осилиб, оқ кийиниб олганига ўлайинми?”\nДилоромнинг юзида табассум пайдо бўлди. Бу тасодиф унинг дилкашлигини оширди.\n— Салом, — деди Дилдора зўрма-зўраки жилмайиб.\n— Мени танимасангиз керак деб ўйловдим, — деди Дилором ҳам табассум билан.\n— Бир умрга хотирамга муҳрланганингиздан кейин танимай бўларканми? Лекин аввалгидан ҳам очилиб кетибсиз. Очиқ кийиниш сизга сира ярашмаскан.\nДилдора оғзидан бундай гаплар чиқаётганига ҳам ҳайрон эди. Нияти: олифта, бировларнинг эрига кўз олайтирадиган қизни обдан ер билан битта қилмоқчи эди. Лекин Дилоромнинг юзидаги истара бунга йўл қўймади.\n— Сиз аввал ҳам гўзал эдингиз, ҳозир ҳам шундайсиз, — дея дарров Дилором ҳам мулозамат қилди.\n— Унчаликмасдир. Ҳар қалай, аёл киши оғирлашганидан кейин хунук бўлиб кетади, деб кўп эшитганман.\n— Ни-ма?! Наҳотки? Муборак бўлсин! — деб Дилором келинчакни маҳкам қучоқлади-да, юзидан ўпди. — Зўр янгилик-ку!\nТабиий, унинг қилиғи Дилдорага ёқмади. Силтаб ташламоқчи бўлди, лекин ўзини босди. Ҳовлиқмалик қилгиси келмади.\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:15 + 12 = Диққат! Диққат!\nБугун ўқилган саҳифалар: 14 825Бугун кирувчилар сони: 3 515Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


ДСҚ: Бозорлардаги маҳсулотларга тақчиллик бўлмайди, нархлар ҳам кўтарилмайди — Review.uz\nДСҚ: Бозорлардаги маҳсулотларга тақчиллик бўлмайди, нархлар ҳам кўтарилмайди\nБарча йирик савдо марказлари, бозорлар, товар ишлаб чиқарувчилар, улгуржи етказиб берувчилар ва дорихоналарнинг батафсил рўйхати тузилиб, ҳар бирига давлат солиқ хизмати органларининг масъул ходимлари бириктирилган.\nМамлакатимизда коронавирус пандемияси натижасида карантин эълон қилинганлиги муносабати билан Давлат солиқ қўмитаси, Бош прокуратура ҳузуридаги Департамент билан ҳамкорликда озиқ-овқат ва зарур тиббий воситалар нархларини қатъий назоратга олди.\nҲар бир туман (шаҳар) солиқ инспекциялари (ДСИ), вилоят солиқ бошқармалари (ДСБ) ва Ўзбекистон Республикаси Давлат солиқ қўмитаси (ДСҚ) Марказий аппартида махсус ишчи гуруҳлар ташкил этилди.\nБарча йирик савдо марказлари, бозорлар, товар ишлаб чиқарувчилар, улгуржи етказиб берувчилар ва дорихоналарнинг батафсил рўйхати тузилиб, ҳар бирига давлат солиқ хизмати органларининг масъул ходимлари бириктирилди. Улар нархлар барқарорлиги сақланишини диққат билан назорат қилиб бормоқда.\nШунингдек, ДСҚ раҳбарияти ва унинг барча ўринбосарлари 16 март куни маҳсулотларга талаб ва таклифни ўрганиш ҳамда нархлар барқарорлигини сақлашни назоратга олиш учун пойтахтимиздаги бозор ва йирик савдо марказларига борди.\nТадбиркорлик субъектлари томонидан сотилаётган маҳсулотлар нархини кўтармаслик ва бозорларда нархлар барқарорлигини сақлаш тўғрисида давлат солиқ хизмати органларига кафолат хатлари берилмоқда.\nҲозирда Давлат солиқ қўмитасининг “Ишонч телефони” (71 244-98-98) ва қисқа 1198 рақамли Сall-маркази ишлаб турибди. Мурожаатлар сони кўплиги сабабли бугунги кунда “Ишонч телефони” операторлари сони 7 тага, Сall-маркази операторлари эса 20 нафаргача оширилди.\nЎзбекистоннинг озиқ-овқат бозорларидаги нарх-наволар\nМамлакатда карантин эълон қилинганидан сўнг 16 март куни соат 13:00 ҳолатига ДСҚ ишонч телефони ва Сall-марказига фуқаролар томонидан нархларнинг асоссиз кўтарилиши тўғрисида 247 та мурожаат келиб тушди. Уларнинг 80 фоизи тезда ижобий ҳал қилинди. Қолган 20 фоизи юзасидан профилактика чоралари кўриляпти. Қўнғироқлар келиши давом этмоқда.\n"Барча ватандошларга эслатиб ўтамиз, тинчликни сақланг, мамлакатда озиқ-овқат захираси етарли. Ҳар бир савдо нуқтасида давлат солиқ хизмати ходимлари нархларни қатъий кузатиб бормоқда", дейилади хабарда.\nAгар сиз зарур бўлган маҳсулотлар нархининг асоссиз кўтарилганига гувоҳ бўлсангиз ДСҚнинг (71) 244-98-98 рақамли “ишонч телефони” ёки Сall-марказининг қисқа 1198 рақамига қўнғироқ қилишингизни сўраймиз.\nЭнг қиммат гўшт Тошкент шаҳрида сотилмоқда\nИстеъмол саватчаси озиқ-овқат нархлари индекси\nАҳоли ва тадбиркорларга бир қатор имтиёзлар берилади\n15.10.2020 11:52 827


СУТНИ КЎПАЙТИРИШНИНГ 8 ЧОРАСИ | Суғдиёна биринчи аёллар электрон журнали\nÂ 1.Кунига беш-олти марта овқатланинг. Айниқса, ҳар эмизишдан олдин озиқлансангиз, сут келиши анча жадаллашади. Лекин жуда тўйгунча еманг.\n2.Баъзилар сут кўпайиши учун эмизаётганда оёқни иссиқ сувга солишни маслаҳат беришади. Лекин унутмаслик керакки, варикоз касаллиги мавжуд бўлган аёлларга бу усулни қўллаш мумкин эмас.\n3.Тунги эмизишлар ҳам бу борада жуда фойдали. Чунки тунда пролактин гормони кўп миқдорда ишлаб чиқарилади. Бу гормон эса сут ишлаб чиқаришга жавобгар. Шунинг учун кечаси эмизиш сут кўпайишига ёрдам беради. 4.Эмизикли она имкон қадар кўп суюқлик ичиши керак (2 литрдан кам бўлмасин). Айтишларига қараганда, эмизишдан ярим соат олдин бир стакан сув ичган онанинг сути кўпаяди.\n5.Аёлнинг етарлича дам олиши, тоза ҳавода кўпроқ бўлиши, шунингдек, руҳий ҳолати ҳам сут миқдорига таъсир қилади. Гўдак учун сут етарли бўлиши онанинг руҳий хотиржамлигига ҳам боғлиқ.\n6.Арпабодиён дамламаси бу борада машҳур. Бир стакан қайноқ сувга икки чой қошиқ арпабодиён уруғи солиниб, бир соат дамлаб қўйилади. Кунига 3-4 маҳал овқатланишдан ярим соат олдин совитилган ҳолда 2 ош қошиқдан ичилади. Бунда ҳам болага таъсирини албатта кузатинг.\n7.Кичкинтойингизга кўпроқ кўкрак тутишга ҳаракат қилинг. Чунки айнан сўрғич айланасидан мияга бола кўкракни сўраётгани ва унга сут етказиб бериш кераклиги ҳақида сигнал боради.\n8.1 стакан қайнатилган сувга 1 ош қошиқ шивит уруғи солиб, 2 соат тиндирилади. Кунига 6 маҳал 1 ош қошиқдан ичилади.Twitter НравитсяSocButtons v1.5


2024 йилда республика бюджети тушумлари 50 фоизга ошади – Қозоғистон Бош вазирининг биринчи ўринбосари\n18 Ноябрь 18:15\nNUR-SULTAN. Kazinform – 2024 йилда республика бюджети тушумлари 50 фоизга ошади. Бу ҳақда Қозоғистон Бош вазирининг биринчи ўринбосари Aлихан Смаилов Сенат ялпи мажлисида маълум қилди, дея хабар беради Kazinform мухбири.\n«Президент топшириғига кўра Ҳукумат 2030 йилгача давлат молиясини бошқаришнинг янги консепцияси лойиҳасини ишлаб чиқди. Унда солиқ-бюджет сиёсати, Миллий жамғарма маблағларидан фойдаланиш сиёсати, давлат қарзи ва бошқа масалалар ўз аксини топган. Давлат қарзини бошқариш масаласи комплекс тарзда ҳал этилади. Бюджет даромадлари ялпи ички маҳсулотнинг номинал ўсиш суръатларидан тезроқ ўсади. Масалан, республика бюджетининг ўз тушумлари 7,2 триллион тенгени, 2024 йилда ўз тушумлари 10,4 триллион тенгени ташкил этади. Бу 50 фоизга яқин ўсишдир», - деди у.\nУнга кўра, солиқ ва божхона маъмуриятчилигини янада рақамлаштириш, товарларни назорат қилиш миллий тизимини жорий этиш давом эттирилади.\nСолиқ қонунчилигига ўзгартиришлар киритилади, халқаро солиққа тортиш, трансферт нархлари, акциз сиёсати такомиллаштирилади.\n«Биз газ-металлургия мажмуаси бўйича ҳам таклифлар билан чиқамиз. Буларнинг барчаси Миллий жамғарма маблағларидан фойдаланишни 2024 йилгача ҳозирги 4,5 триллион тенгедан 2,4 триллион тенгегача, яъни 2 баробарга қисқартиради», — деди Aлихан Смаилов.


Биринчи хоним Сами Юсуфни тақдирлади - 2 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВторник, 22.10.2019, 07:26\nГлавная » 2019 » Октябрь » 2 » Биринчи хоним Сами Юсуфни тақдирлади\nТаниқли хонанда Сами Юсуф Озарбайжон Республикаси томонидан мукофотланди. Кеча, 2 октябрь куни мамлакатнинг биринчи вице-президенти Меҳрибон Алиева қўшиқчи Сами Юсуф билан учрашиб, унга Озарбайжон Республикаси Президентининг фахрий дипломини топширди, деб ёзмоқда Qalampir нашри.\nЖорий йилнинг 7 июль куни Озарбайжон пойтахти Баку шаҳрида UNESCO’нинг 43-сессияси бўлиб ўтган эди. Мазкур саммит муносабати билан ташкил этилган тантанали концерт дастурида хонанда Сами ЮСуф ҳам чиқиш қилганда. Учрашувда Меҳрибон Алиева хонанданинг ушбу чиқишини хотирлади ва қўшиқлари учун Сами Юсуфга миннатдорлик билдирди.\nОзарбайжон Республикаси Президенти Илҳом Алиевнинг топшриғига биноан Баку шаҳрида ўтган UNESCO’нинг 43-сессиясида иштирок этган таниқли шахслар Озарбайжон Республикаси Президентининг фахрий дипломи билан тақдирланди. Мукофотланганлар орасида хонанда Сами Юсуф ҳам бор.\nМеҳрибон Алиева хонанда ва бастакор Сами Юсуфга мукофотни топширар экан, унинг фаолиятида омад тилади. Хонанда ҳам биринчи хоним орқали Озарбайжон Президентига миннатдорлик билдирган.


Покистонда ҳукумат коалицияси парчаланди\nПокистоннинг собиқ бош вазири Навоз Шариф ўз партияси ҳукмрон коалиция таркибидан чиққанини эълон қилиб, Осиф Али Зардорийнинг Халқ партиясини беш ойлик коалиция ҳукумати инқирозида айблади.\nНавоз Шариф Покистон халқ партияси собиқ президент Парвез Мушарраф лавозимидан озод этган судьяларни қайта лавозимига тиклашдан бош тортганини, собиқ давлат раҳбарининг ворисини танлашда муросага келмаганини ва бу ҳукмрон коалиция парчаланишига сабаб бўлганини билдирди.\n“Бу ваъдаларнинг бажарилмагани ва амал қилинмагани бизни ҳукмрон коалициядан чиқишга ва мухолифатга ўтишга ундади. Бироқ биз демократик тамойиллар ўрнатилишида конструктив рол ўйнаймиз, судларнинг қайта тикланиши ва Покистонда асл демократия ўрнатилиши учун мунтазам кураш олиб бораверамиз”,- деди Навоз Шариф.\nНавоз Шариф ва Зардорий Покистон президентлигига номзод танлашда келиша олмади. Халқ партияси Зардорийни бу лавозимга номзод сифатида кўрсатди. Навоз Шариф тарафдорлари эса президентликка истеъфога чиқарилган судьялардан бирининг номзодини таклиф қилган. Сайлов эса 6 сентябрда ўтказилиши режалаштирилган.\nБу сиёсий воқеалар Покистонда ҳокимиятни АҚШ билан террорчиликка қарши курашда иттифоқчилик қилиш тарафдорлари бўлган партиялар қўлида сақлаб қолиши айтилмоқда.\n“Озодлик”нинг Покистон бўйича шарҳловчиси Аваз Хон сўзларига кўра, бу воқеалар Покистон сиёсий спектрида қайта қуриш бўлишини англатади. Покистон сиёсати тўққиз йил давомида ҳарбийлар қўлида бўлди, негаки собиқ президент Мушарраф 1999 йилда қонсиз давлат тўнтариши туфайли ҳокимиятга келган эди. Унинг истеъфосидан кейин ҳарбийлар яна давлат тўнтариши қилишга уринмайди, Покистон ҳарбий раҳбарияти ўзларининг сиёсатдан ташқарида эканини эълон қилган.\n“Коалициядаги парчаланиш илдизлари судьяларни лавозимига қайта тиклашдан кўра муҳимроқ масалаларга бориб тақалади. Шарифнинг чекиниши сабаблари бир нечадир. Очиқ сабаб судларни қайта тиклаш масаласидир, албатта. Шариф ва Зардорий Мушарраф ишдан бўшатган судьяларни қайта тиклашга келишган эди. Лекин ботиний сабаб коалициядаги мафкуравий ва сиёсий қарашларнинг бир-бирига зид келганидир. Улардан бири террорга қарши қай тарзда кураш олиб бориш масаласидир. Коалициядаги партиялар террорчиликка қарши кураш масаласида турлича нуқтаи назарга эга”,- деди Аваз Хон.


Узумнинг яширин фойдаси аниқланди\n06.10.2018 20:55 0 3208\nЖенева университети олимлари узум таркибидаги табиий компонент — ресвератрол ўпка саратони хасталигига қарши курашиш хусусиятига эга эканини аниқлашди.\n«Science Daily» хабар беришича, олимлар буни сичқонлар устида синов ўтказиб билишди. Кемирувчилар аввалига тамаки тутуни таркибида бўладиган канцероген билан касаллантирилди, кейин эса ресвератрол ёрдамида даволанди.\nСичқонлар тўрт гуруҳга ажратилди: биринчи — назорат гуруҳига канцероген ҳам, ресвератрол ҳам берилмади, иккинчисига — ҳар икки модда берилди, учинчи ва тўртинчи гуруҳлар биттадан модда олди.\nАниқланишича, «даволаниш олган» эксперимент иштирокчиларида хавфли ўсма ҳажми бошқа гуруҳдагиларникига нисбатан 45 фоизга кичрайган.\nсаратон узум ўпка\nЖамият 02/07, 18:09\nСоғлиқни сақлаш вазири саратонга чалинмаслик учун нима қилиш кераклигини айтди\nЖамият 30/06, 17:43\nСаратон келтириб чиқариши мумкин бўлган маҳсулотлар номи айтилди\nЖамият 10/06, 21:41


Гибралтар соҳиллари яқинида эски номи «Grace-1» бўлган «Adrian Darya-1» нефть танкери бортида ҳилпираб турган Эрон байроғи, 18 август. 6 сентябрь куни мазкур кема халқаро санкцияларга зид равишда Сурия соҳилларида пайдо бўлгани айтилмоқда. (Джонни Бугеджа/AFP)\nВАШИНГТОН, КО – Қўшма Штатлар террорчи гуруҳлар етакчилари ҳамда уларни дунё бўйлаб молиявий қўллаб-қувватлаётган ташкилот ва шахсларга қарши курашувчи расмийлар ҳамда идораларининг ваколатларини кенгайтирди.\nСешанба (10 сентябрь) куни АҚШ молия вазирлиги томонидан эълон қилинган баёнотга кўра, янги фармойиш «АҚШ ҳукуматига террорчи гуруҳларнинг расмийлари ва етакчилари, шу билан бирга, террорчиларни тайёрлашда иштирок этган шахсларга қарши янада самарали курашиш имконини беради».\nБелгиланган террорчилар рўйхатидаги «ҳар қандай шахс номидан муҳим молиявий операцияларни қасддан олиб борган ёки кўмаклашган чет эл молиявий ташкилотларига қарши иккиламчи санкцияларни қўллаш ҳам кўзда тутилган», дейилади баёнотда.\n«Бу янги ваколат террорчилар ва уларга молиявий кўмак берувчилар ўз ёвуз ниятларини амалга оширишларида халқаро молиявий тизимга таянишига имкон яратиб бериш ёмон оқибатларга сабаб бўлиши ҳақида барча хорижий ташкилотларини огоҳлантиришга хизмат қилади», дея давом эттирилади баёнотда.\nСуриянинг Тартус порти яқинида кўринган Эроннинг «Adrian Darya 1» нефть танкери, 6 сентябрь куни сунъий йўлдошдан олинган сурат. (Digital Globe)\nСуриядаги фуқаролар урушида ҳалок бўлган шерикларининг оммавий дафн маросимларида иштирок этаётган Эрон ислом инқилоби қўриқчилари корпуси аъзолари. (Эрон мудофаа вазирлиги)\nКенгайтирилган ваколатлар билан бир қаторда, АҚШ молия вазирлиги террорчи гуруҳлар, жумладан Фаластиннинг Хамас гуруҳи, «Ислом давлати» (ИД), Ал-Қоида ва Эрон Ислом инқилоби қўриқчилари корпусининг Қудс бўлинмаси (IRGC-QF) билан боғлиқ 15 нафар шахс ва ташкилотни белгилаб олди.\nБу чоралар АҚШ давлат департаменти олиб бораётган чоралар билан биргаликда сўнгги 15 йил ичида террорчилар ва уларни қўллаб қувватловчиларга қарши узоқни кўзлаб қабул қилинган қарорлардан бири бўлди, дейилади баёнотда.\nЭрон нефть ташиш тармоғи нишонда\nЯнги ваколатларнинг берилиши IRGC-QF томонидан бошқарилган ва уни молиявий қўллаб-қувватловчи Эроннинг йирик нефть ташиш тармоғига қарши АҚШ санкция қўллаётган бир вақтга тўғри келди.\nЭрон Ислом инқилоби қўриқчилари корпусининг Қудс бўлинмаси бу тармоқ орқали ўтган йил ичида Эрон, жумладан террорчи гуруҳларни қўллаб-қувватлаш ва ноқонуний субъектлар манфаатларини кўзлаган ҳолда қиймати «юз миллион АҚШ доллари ёки ундан ҳам кўпроқ миқдорда» нефть ташиган, дейилади Молия вазирлигининг 4 сентябрь кунги бошқа бир баёнотида.\nГуруҳ томонидан ўнлаб йиллар давомида дунё бўйлаб олиб борилган тужовузкор хатти-ҳаракатлар ортидан Қўшма Штатлар апрель ойида Эрон Ислом инқилоби қўриқчилари корпусини террорчи ташкилот деб эълон қилган эди.\n«Эрон минтақа ва дунёни беқарорлаштиришга қаратилган провокацион ҳаракатларни давом эттирмоқда», деди АҚШ молия вазири Стивен Мнучин. «Вазирлик томонидан мустаҳкам нефть тармоғига қарши кўрилган чоралар Эрон нефтини сотиб олувчилар мамлакатнинг жанговар-террорчи қаноти бўлмиш Эрон Ислом инқилоби қўриқчилари корпусининг Қудс бўлинмасини қўллаб-қувватлаётганликларини яққол очиб бермоқда.»\nIRGC гуруҳининг юқори лавозимли мансабдорлари Эрон нефти экспортини узоқ муддатдан бери назорат қилиб келган ва кўпинча унинг келиб чиқишини яшириб, Сурия режими ёки Яқин Шарқдаги воситачиларга етказиб берган, дейилади 4 сентябр кунги баёнотда.\nIRGC-QF қўмондони Қосим Сулаймоний IRGC-QF расмийларидан бири бўлмиш Рустам Қосимийга раҳбарлик қилади, у эса нефть ташувчи шахслар гуруҳи ва компаниялар, Эрон нефть хом-ашёси, конденсат ва дизель ёқилғисини сотувчи кемаларни бошқаради.\nҚосимий тармоқни бошқаришда ишончли IRGC-QF расмийларига ва шерикларига таянади. Унинг ўғли Муртазо Қосимий тармоқнинг нефть шартномаларини имзолашга ёрдам берган.\nЛиванлик Али Қасир IRGC-QF шерикларидан бири бўлиб, IRGC-QF бошқарган тармоқнинг таянч нуқтаси бўлиб хизмат қилади. Унинг тармоқдаги молиявий муносабатлар бўйича вазифалари маҳсулотлар нархини келишиш ва кемаларга оид тўловларни амалга оширишдан иборат.\nЭрон кемаси халқаро санкцияларни бузмоқда\nЎтган ҳафта эълон қилинган сунъий йўлдош суратларида Суриянинг Тартус бандаргоҳида турган Эрон кемаси акс этган – бу иккала мамлакатга нисбатан жорий этилган санкцияларнинг бузилиши бўлиб, АҚШнинг террорга қарши кураш бўйича санкцияларининг ўз вақтида кенгайтирилаётганини исботлайди.\nСупертанкер билан боғлиқ воқеа 4 июль куни бошланган – ўшанда Гибралтар хавфсизлик кучлари Британия Қироллик денгиз аскарлари кўмагида Сурияга 2,1 млн. баррель нефть олиб кетаётганликда гумон қилинган кемани қўлга олган эдилар.\nАҚШнинг 11 соат давомида ҳибсда ушлаб туриш бўйича расмий аризасига қарамай, 15 август куни Гибралтар суди кемани озод қилишга буйруқ берган. Эрон кемани Европа Иттифоқининг санкциялари остидаги мамлакатларга бормаслиги ҳақида ёзма ишончнома топширган.\n18 август куни озод қилинган танкер Шарқий Ўртаер денгизи бўйлаб, Эрон байроғи ва янги «Адриан Дарё-1» номи остида илонизи шаклдаги саёҳатини бошлаган. Унинг аввалги номи «Grace-1» эди.\nЭрон шарқ томонга йўналган кеманинг Сурияга кетаётганини бир неча бор инкор этаркан, унинг якуний манзилини ҳеч қачон очиқламаган.\nБу орада АҚШ молия вазирлиги терроризмга қарши курашга оид буйруққа мувофиқ, кемани қора рўйхатга киритган ва «Адриан Дарё-1» тақиқлангани ҳамда унга ёрдам берган ҳар ким санкцияга учраши мумкинлигини баён қилган эди.\n«Адриан Дарё-1» Сурияга қараб сузмаётганини айтган ҳар қандай одам ўзини алдаётган бўлади», деб ёзган 6 сентябрь куни собиқ АҚШ милий хавфсизлик маслаҳатчиси Жон Болтон ўзининг Twitter саҳифасида сунъий йўлдошдан олинган суратларни чоп этиб.\n«Теҳрон ўз халқига ёрдам бериш ўрнига золим Асад режимини молиялаштиришни афзал кўради», деб ёзган у Сурия президенти Башар ал-Асадни тилга олиб. «Биз гаплашиб олишимиз мумкин, аммо Эрон ёлғон сўзлаш ва террорни ёйишдан тўхтамас экан, санкциялар енгиллаштирилмайди!»\nЯкшанба (8 сентябрь куни) Эрондаги давлатга қарашли оммавий ахборот воситалари ташқи ишлар матбуот котиби Аббос Мусавийдан иқтибос келтириб, кема Ўртаер денгизи соҳилларида тўхтагани ва юкни туширгани, аммо унинг қаердалиги аниқ айтилмагани ҳақида хабар берган.\n«Адриан Дарё-1» манзилга етиб борган ва нефть сотилган», деб айтган у тафсилотларни очиқламай.\nСавол, кимларни террорчи деб ҳисоблашар экан?\nЕвропа раҳбарлари Саудия нефть объектларига қилинган ҳужум ортида Эрон турганини айтмоқдалар\n«Ушбу ҳужум билан боғлиқ масъулият Эроннинг зиммасида эканлиги аниқ. Бошқача бўлиши мумкин эмас», деб баёнот берган Франция, Германия ва Британия раҳбарлари.\nЭрон режими ҳаётий муҳим бўлган Ҳормуз бўғози орқали эркин савдо оқимига путур етказишга уринаётгани жаҳон ҳамжамияти томонидан тасдиқланмоқда.


63. Роҳманнинг бандалари ер юзида тавозеъ ила юрадиган ва жоҳиллар хитоб қилганларида, «Салом», дейдиганлардир.\nРоҳман васфли Аллоҳ таолонинг суюкли бандаси бўлиш учун инсон бир неча сифатларга эга бўлиши лозим экан. Ўша сифатлар ушбу ояти каримадан бошлаб, суранинг охиригача санаб ўтилади.\n«...ер юзида тавозеъ ила юрадиган...»\nРоҳманнинг суюкли бандаси бўлиш шарафига эришган инсон ер юзида камтарлик, соддалик ва мулойимлик билан юради. Унда такаббурлик, манманлик, ваҳшату даҳшат, турли сохта кўринишлардан асар ҳам бўлмайди. Шу билан бирга, бўшанглик, иродасизлик, беҳуда қисилиб-қимтиниш, ўзини пастга уриш ҳам бўлмайди.\nРоҳманнинг энг суюкли бандаси, Ҳабибур-Роҳман Муҳаммад соллаллоҳу алайҳи васалламнинг юришлари бунинг татбиғидир.\nАбу Ҳурайра розияллоҳу анҳудан қилинган ривоятда қуйидагилар айтилади:\n«Расулуллоҳ соллаллоҳу алайҳи васалламдан гўзалроқ ҳеч нарсани кўрмадик. Гўё қуёш у зотнинг юзларида юргандек эди. Расулуллоҳ соллаллоҳу алайҳи васалламдан тезроқ юрадиган бирор одамни ҳам кўрмадик. Худди ер у киши томон ўралиб келаётганга ўхшарди. Биз чарчаб қолардик, у киши эса чарчамасдилар».\nҲазрати Али каррамаллоҳу важҳаҳудан ривоят қилинган ҳадисда эса «Расулуллоҳ соллаллоҳу алайҳи васаллам худди тепаликдан тушиб келаётган одамдек ғоз юрар эдилар», – дейилган.\nОятнинг давомида Роҳманнинг суюкли бандаларининг ер юзида юриб кетаётганларидаги баъзи муаммолари ҳам зикр этилган.\n«...жоҳиллар хитоб қилганларида, «Салом», дейдиганлардир».\nЖоҳиллар доимо Роҳманнинг суюкли бандаларига гап отиб, турли машмашалар чиқаришга ҳаракат қиладилар. Аммо Роҳманнинг суюкли бандаларининг улар билан ади-бади айтиб ўтиришга вақтлари йўқ. Бефойда гап-сўзни ўзларига ортиқча биладилар. Шунинг учун жоҳиллардан қўрқадиган жойлари бўлмаса ҳам, уларнинг хитобига «Салом» («Омон бўл») деб жавоб айтадилар. Ёки ўзларига саломатлик келтирадиган бирор гап-сўз айтиб қўйиб, парво ҳам қилмай, кетаверадилар.\nИккинчи сифат: кечаларни ибодат билан ўтказиш.\n64. Улар тунларни Роббларига сажда қилиб, бедор ўтказадиганлардир.\nАрабларда кечани бедор бўлиб, ибодат билан ўтказишга «қиёмуллайл» – «кечани тик турган ҳолда ўтказиш» дейилади. Кечаси туриб, намоз ўқиш, Аллоҳга сажда қилиш улуғ ибодатдир. Ҳар бир инсон учун ўта зарур амалдир. Айниқса, кечанинг учдан бири қолганида бедор бўлиб, нафл намоз ўқиш улкан савоб ва чексиз хайр-баракага сабаб бўладиган ишдир. Ҳар бир мўмин банданинг кечаси таҳажжуд намози ўқишга одатланиши зарурлиги Набий соллаллоҳу алайҳи васалламнинг ҳадисларида қайта-қайта таъкидланган. Кечаси кам деганда, саккиз ракъат нафл намоз ўқиш яхши иш эканини уламоларимиз қаттиқ таъкидлаганлар.\nУчинчи сифат: доимо жаҳаннам азобидан қўрқиб, тақво ила юриш.\n65. Улар: «Роббимиз, Ўзинг биздан жаҳаннам азобини бургин, албатта, жаҳаннам азоби доимийдир.\n66. Албатта, у нақадар ёмон қароргоҳ ва турар жойдир», дейдиганлардир.\nМўминлар иймонларига, амалларига, кечаси бедор бўлиб, намоз ўқиб, сажда қилишларига ишониб қолмайдилар. Роҳманнинг суюкли бандалари доимо, ҳар лаҳзада Унга ёлвориб, жаҳаннам азобидан сақлашини сўраб, илтижо қилиб турадилар. Чунки улар\n«...албатта, жаҳаннам азоби доимийдир. Албатта, у нақадар ёмон қароргоҳ ва турар жойдир», дейдиганлардир».\nУлар жаҳаннам нима эканини жуда яхши тушунадиган ва бутун вужудлари билан чуқур ҳис этадиган кишилардир. Бу ҳислари уларни доимо ўша жаҳаннам азобига дучор этадиган ишларни қилмасликка ва доимо Аллоҳга ёлвориб, жаҳаннам азобини узоқ қилишини илтижо ила сўраб туришга ундайди.\nБу маънони Набий соллаллоҳу алайҳи васалламнинг сифатлари ва суннатларида ҳам яққол кўрамиз. Ул зоти бобаракот доимо бу нарсадан Аллоҳнинг Ўзидан паноҳ сўрар эдилар. Ҳадиси шарифлардан бирида эса мўминларга Шом намозидан кейин «Аллоҳумма ажирна минан-нар», яъни «Аллоҳим, мени жаҳаннам оташидан асрагин», деб етти марта айтишни ўргатганлар.\nТўртинчи сифат: мол-пул сарфлашда ўртача бўлиш.\n67. Нафақа қилганларида исроф ҳам ва хасислик ҳам қилмаслар. У иккиси ўртасида мўътадил бўлурлар.\nАраб тилида «нафақа» ибораси мол-пул сарфлаш маъносини англатади. Бизда бу сўзни бировга садақа қилиш, эҳсон қилиш маъносида ишлатиш одат тусига кириб қолганлиги оятни нотўғри тушунишга, хайр-эҳсон, садақа қилганда мўътадил бўлиш кераг-у, бошқа вақтларда нима қилса, ўзи билади, деган хаёлга олиб келмаслиги лозим.\nМусулмон киши мол-пул сарфлашда доимо мўътадил бўлиши керак. Ҳеч қачон мол-дунёни исроф қилмаслиги ва ҳаддан ташқари хасис бўлиб, зарур жойга ва керакли миқдорда сарфлашдан бош ҳам тортмаслиги лозим.\nИсломда шахсий мулкчиликка кенг йўл очиб қўйилган. Шу билан бирга, кишиларга шахсий мулкини ҳавойи нафсига биноан тасарруф қилишга ҳам йўл қўйилмайди. Аввало, бу мулкни гуноҳ ишларга, ҳаром-харишга ишлатиш ман қилинган.\nШунингдек, мол-мулкни беҳуда сарфлашга «исроф» номини бериб, мусулмонларни исрофдан қайтарилган. Молу мулкини беҳуда, ноўрин сарфлайдиган одам «сафийҳ» – «эси паст» дейилади. Ким сафийҳ бўлса, маҳкаманинг ҳукми ила унинг молу мулки музлатиб қўйилади. Керак бўлганида, маълум миқдори берилади, қолгани сақлаб турилади.\nШу билан бирга, ўта хасис одамга қарши чора ҳам кўрилади. Бола-чақасидан, нафақасидагилардан қисиб, уларга ҳақлари даражасида сарф қилмаса, маҳкама ҳақларини олиб беради.\nИсрофгарчилик ва хасисликни танқид қилиб, қораловчи кўплаб ҳадислар келган.\n68. Улар Аллоҳ билан бирга бирор илоҳга илтижо қилмаслар. Аллоҳ (ўлдиришни) ҳаром қилган жонни ноҳақдан ўлдирмаслар. Зино қилмаслар. Ким ана шуни қилса, уқубатга дучор бўлур.\nБешинчи сифат: муваҳҳидлик – тавҳидчилик – ягона Аллоҳнинг Ўзигагина сиғиниш, ундан бошқага илтижо қилмаслик сифатидир. Бу энг улуғ сифатдир. Бошқа олий сифатлар шундан келиб чиқади. Бу сифат бўлмаса, бошқа сифатларнинг фойдаси йўқдир. Зотан, муваҳҳидлик сифати йўқ инсонда бошқа яхши сифатлар ҳам бўлмайди.\n«Улар Аллоҳ билан бирга бирор илоҳга илтижо қилмаслар».\nЯъни Аллоҳга ширк келтирмаслар. Зотан, Аллоҳга ширк келтириш улкан зулмдир. Бу ишни қилган одамнинг Роҳманга бандалиги қолмайди. Ягона Аллоҳнинг Ўзига илтижо қилганларгина Роҳманнинг суюкли бандалари бўла оладилар.\nОлтинчи сифат: бировни ноҳақдан ўлдирмаслик.\nРоҳманнинг суюкли бандалари\n«Аллоҳ (ўлдиришни) ҳаром қилган жонни ноҳақдан ўлдирмаслар».\nИнсон ҳаёти, ким бўлишидан қатъи назар, катта қийматга эга. Ислом ноҳақдан бир одамни ўлдиришни бутун инсониятни ўлдиришга тенглайди. Исломда ҳар бир инсон ўз жони омонда эканига чуқур ишонган ҳолда яшамоғи керак. Бировни ноҳақдан ўлдирадиган одам Роҳманнинг суюкли бандаси бўла олмайди. Аллоҳ ҳаром қилган нарсани қилиб туриб, яна қандай қилиб унга суюкли банда бўлиши мумкин?!\nЕттинчи сифат: зино қилмаслик.\nЗинода ҳам моддий, ҳам маънавий равишда одам ўлдириш руҳи бор. Зинокорлар бола кўришдан қочадилар. Улар, айниқса, зинодан бола бўлиб қолмаслигига уринадилар. Бу эса ўзига хос одам ўлдиришдир. Яъни улар Аллоҳ фарзанд бериш учун ато этган имкониятни йўққа чиқарадилар.\nМаънавий жиҳатдан одам ўлдиришга келсак, зино кишиларда руҳни ўлдирувчи пасткашликдир. Ундан келиб чиқадиган оқибатлар зинокорларни ҳам, уларнинг қариндошлари, яқин кишиларини ҳам маънавий жиҳатдан қатл қилади. Албатта, бу ҳол ҳалол-ҳаромнинг фарқига борган, инсонлик қадрини тушуниб етган жамиятларда бўлади. Бу ишни қилган одамнинг Аллоҳнинг суюкли бандаси бўлишини эса ўйлаб кўриш ҳам мумкин эмас. Фақат Аллоҳнинг суюкли бандаси бўлишдан умидворларгина зино қилмайдилар. Ҳамда орзуларига етадилар.\n«Ким ана шуни қилса, уқубатга дучор бўлур».\nЯъни Аллоҳга ширк келтирса, ноҳақдан одам ўлдирса ва зино қилса, гуноҳнинг уқубатига дучор бўлади.\n69. Қиёмат куни унинг азоби бир неча баробар кўпайтирилур ва у(азоб)да хор бўлиб, мангу қолур.\nЯъни юқорида айтиб ўтилган гуноҳларни қилган шахсларнинг азоблари қиёмат куни бир неча марта кўпайтирилади ва улар ўша азобда абадий хор бўлган ҳолларида қоладилар.\n70. Магар ким тавба қилса, иймон келтириб, солиҳ амал қилса, бас, Аллоҳ ана ўшаларнинг ёмонликларини яхшиликларга алмаштирур. Аллоҳ ўта мағфиратлидир, ўта раҳмлидир.\nЮқоридаги оятдан «Мазкур гуноҳларни қилганлар тамоман умидларини узар эканлар-да» деган маъно чиқиб қолмаслиги учун ушбу оятда тавба эшиги доимо очиқлиги баён қилинмоқда. Ўша уқубатдан мустасно бўладиганлар ҳам бор экан. Ундай одамлар қаторига\n«…ким тавба қилса, иймон келтириб, солиҳ амал қилса», ўша киради.\nЯъни қилган гуноҳидан тамомила қайтса, иккинчи бор қилмаса, иймон келтириб, мўмин бўлса ва иймон тақозосига кўра солиҳ амал этса, мазкур азобга дучор бўладиганлардан мустасно бўлади. Вақтида қилган хатосини англаб, тавба этган, иймон келтириб, солиҳ амал қилган бандаларни Аллоҳ таоло муносиб тақдирлайди.\n«…бас, Аллоҳ ана ўшаларнинг ёмонликларини яхшиликларга алмаштирур».\nАллоҳнинг файзини, марҳаматини қаранг! Яратган бандаси нонкўрлик қилса, Унга ширк келтиришдек улкан зулмни амалга оширса, Унинг амрига исён қилиб, одам ўлдирса ёки зино қилса-ю, сўнгра тавба этиб, иймон келтириб, солиҳ амал қилса, унинг гуноҳларини савобга алмаштириб қўйса! Бундан ҳам ортиқ мағфиратлилик, бундан ҳам ортиқ раҳмлилик бўладими?!\n«Аллоҳ ўта мағфиратлидир, ўта раҳмлидир».\nАллоҳ мағфиратли ва раҳмли бўлган Зотдир.\nБўлмаса, тавба этиб, иймон келтириб, солиҳ амал қилганларнинг ёмонликларини яхшиликка алмаштирмас эди.\nИмом Тобароний ривоят қилган ҳадисда айтилишича:\n«Абу Фарва Расули Акрам соллаллоҳу алайҳи васалламнинг ҳузурларига келиб:\n– Айтинг-чи, бир одам ҳамма гуноҳларни қилган бўлса, каттаю кичигини қўймаган бўлса, тавба қилса бўладими? – деди. Расулуллоҳ соллаллоҳу алайҳи васаллам:\n– Исломга кирдингми?! – дедилар. У:\n– Ҳа! – деди. Расулуллоҳ соллаллоҳу алайҳи васаллам:\n– Яхшиликларни қилавер. Ёмонликларни тарк эт. Аллоҳ сенга ҳаммасини яхшилик қилиб беради, – дедилар. У:\n– Алдамчиликлариму фожирликларимни ҳамми?! – деди. Расулуллоҳ соллаллоҳу алайҳи васаллам:\n– Ҳа! – дедилар.\nУ такбир айтиб («Аллоҳу Акбар!!!» деб), қайтиб кетди. Кўздан кўринмай қолгунча такбири эшитилиб турди».\nЛекин бундай ҳолга эришиш учун тавба ҳақиқий бўлиши зарур. Шунинг учун ҳам бу ҳақиқат келаси оятда яна бир бор таъкидланмоқда:\n71. Ким тавба қилиб, солиҳ амал қилса, у, албатта, Аллоҳга (ҳақиқий) қайтиш ила қайтадир.\nТавба қилиш гуноҳга афсус-надомат чекиш билан бошланади. Сўнгра ўша гуноҳни қайтармасликка дилда қаттиқ аҳд қилинади. Кейин бу аҳд дилда тасдиқланади. Тавбанинг ҳақиқий ёки сохта экани унинг эълонидан кейинги амалдан билинади. Агар эълондан кейинги амал солиҳ – яхши бўлса, тавба ҳақиқий, ёмон бўлса, тавба сохта бўлади. Чунки гуноҳ ҳам фақат ният эмас, балки қилинган амалдир. Шунинг учун тавба ҳам амалсиз бўлмайди.\nКейинги оятдан яна Роҳманнинг суюкли бандаларининг сифатларини васф қилиш давом этади:\n72. Улар ёлғон гувоҳлик бермайдиганлардир ва беҳуда нарсалар олдидан ўтсалар, ҳурматларини сақлаган ҳолда ўтарлар.\nРоҳманнинг суюкли бандалари учун саккизинчи сифат: ёлғон гувоҳлик бермаслик.\n«Улар ёлғон гувоҳлик бермайдиганлардир…»\nЁлғон гувоҳлик бериш улкан гуноҳ экани бошқа оятларда ҳам кўп таъкидланган. Шунингдек, ҳадиси шарифларда қаттиқ қораланган. Пайғамбаримиз Муҳаммад соллаллоҳу алайҳи васаллам баъзи ҳолларда ёлғон гувоҳлик беришни Аллоҳга ширк келтириш билан бир жойда зикр қилганлар.\nБировнинг зиддига ёки фойдасига ёлғон гувоҳлик бериш улкан гуноҳдир. Бундай одам ҳеч қачон Аллоҳнинг суюкли бандаси бўла олмайди.\nТўққизинчи сифат: беҳуда гап-сўз ва амаллар қаршисида ўз обрўсини сақлай билиш.\n«...беҳуда нарсалар олдидан ўтсалар, ҳурматларини сақлаган ҳолда ўтарлар».\nМусулмон одам ўзини беҳуда, фойдасиз гап-сўз ва ишларга овора қилмайди. Ундай гап-сўз ёки ишларда қатнашмайди, мабодо бошқалар томонидан бу нарса содир этиладиган бўлса, унинг олдидан ҳурматини сақлаб, обрў ва олийжаноблик ила ўтиб кетади.\nЎнинчи сифат: ақл ишлатиб, онг ила диндорлик қилиш.\n73. Уларга Роббларининг оятлари эслатилганда, у(оят)ларга гунг ва кўрлардек ташланмаслар.\nУшбу оятда Роҳманнинг суюкли бандалари бутпараст мушрикларга ўхшаб, ўзлари англамаган нарсага ёпишиб олмасликлари таъкидланмоқда. Мушриклар сохта худоларига худди кўр ва карқулоқдек, билиб-билмай, кўриб-кўрмай, эшитиб-эшитмай ёпишиб оладилар. Агар улар «худо»ларининг нима эканини билганларида, кўрганларида ва эшитганларида, ҳеч қачон уларга ибодат қилмас эдилар.\nМусулмонлар эса Роббларининг каломи бўлмиш Қуръони Карим оятлари уларга эслатилганда, яхшилаб эшитадилар, англаб, тушунадилар ва амал қилишга ўтадилар.\n74. Улар «Роббимиз, Ўзинг бизга жуфти ҳалолларимиздан ва зурриётларимиздан кўз қувончи ҳадя эт ҳамда бизларни тақводорларга пешво қил», дейдиганлардир.\nЎн биринчи сифат: доимо аҳли аёллари ва фарзандлари ҳам Ислом йўлида юришининг пайида бўлиш ҳамда тақводорларнинг пешвоси бўлишга уриниш.\nРоҳманнинг суюкли бандалари доимо жуфти ҳалолларидан ҳам, бола-чақаларидан ҳам кўзларини қувончга тўлдирадиган нарсаларни кўришни Аллоҳ таолодан сўраш билан бирга, бунга ҳаракат ҳам қилишади. Ўз шахсларининг эса тақвода бошқаларга ўрнак бўлиши учун тиришадилар.\n75. Ана ўшалар сабр қилганлари учун «болохоналар» ила мукофотланурлар ва унда табрик ва салом билан қаршиланурлар.\nЯъни ана шу сифатларни ўзида ҳосил этиш ва сақлаб туришда сабр қилганлари учун Роҳманнинг севган бандалари «болохона» ила мукофотланадилар.\nБиз «болохона» деб таржима қилган сўз оятда «ғурфа» лафзи билан келган. Араб тилида олиймақом хос хона «ғурфа» дейилади. Тафсирчи уламоларимиздан баъзилари ушбу оятдаги «ғурфа» сўзига «олий даража», «жаннат», «жаннатдаги алоҳида хона» маъноларини берганлар. Аслида, ҳаммасини қўшиб, жаннатдаги олиймақом хос хона десак, мақсадга мувофиқ бўлса керак. Роҳманнинг суюкли бандалари\n«...унда табрик ва салом билан қаршиланурлар».\nЯъни юксак ҳурмат ва эҳтиром билан кутиб олинадилар. Фаришталар уларни салом бериб, қарши оладилар.\n76. Унда мангу қолувчидирлар. У нақадар гўзал қароргоҳ ва турар жойдир.\nЯъни Роҳманнинг суюкли бандалари ўша болохонада абадий қоладилар. Уларнинг болохона билан мукофотланишлари вақтинчалик эмас. У энг гўзал турар жой ва энг гўзал маскандир.\n(Фурқон сураси 63-76 оятлар)\nМаккада нозил бўлган. 83 оятдан иборат. Аввалидаги..\nАллоҳ осмонлару ерни яратган, осмондан сув тушириб..\nКим тавба қилиб, солиҳ амал қилса, у, албатта, Алл..\nИкки хил хотима – хоҳлаганингизни танланг\nЙўқ! Соатни ёлғонга чиқардилар. Ва Соатни ёлғонга ..\nНисо сураси, 136-143\n136. Эй иймон келтирганлар! Аллоҳга, Унинг Расулиг..


Хозирги вақтда: 16 сен 2019, 01:51\nСаҳифа 1 дан 243\nМавзу: Муртадлар ҳақида\nЖавоб: Муртадлар ҳақида\nВа алайкум ассалом! Муртаднинг ҳукми оғир. муртад бўлган кимсанинг ҳукми бундан мустасно. Қасддан муртад бўлган одам шаръий ҳукмга биноан ўлдирилади, лекин у кофир ҳолида кетади. Бу билан унинг кофирлик гуноҳи ювилмайди. Чунки Аллоҳ таоло Қуръонда ширкни кечирмаслигини қатъий айтиб қўйган. Муртад –...\n09 сен 2019, 06:36\nМавзу: Ширк ҳақида\nЖавоб: Ширк ҳақида\nВа алайкум ассалом! ШИРК ОҚИБАТИНИНГ ОҒИРЛИГИ Ширкнинг оқибати нақадар оғирлигини англаб етиш учун ушбу оятларни эслашнинг ўзи кифоя: 1. «Албатта, Аллоҳ ўзига ширк келтиришни мағфират қилмайди. Ундан бошқани кимни хоҳласа мағфират қилади» (Нисо: 48). 2. «Албатта, ким Аллоҳга ширк келтирса, ...\n09 сен 2019, 06:26\nВа алайкум ассалом! Асалнинг закоти عَنْ عَمْرِو بْنِ شُعَيْبٍ، عَنْ أَبِيهِ، عَنْ جَدِّهِ رَضِي اللهُ عَنْهُم قَالَ: جَاءَ هِلَالٌ أَحَدُ بَنِي مُتْعَانَ إِلَى رَسُولِ اللهِ صَلَّى اللهُ عَلَيْهِ وَسَلَّمَ بِعُشُورِ نَحْلٍ لَهُ، وَكَانَ سَأَلَهُ أَنْ يَحْمِيَ وَادِيًا يُسَمَّى سَلَبَةَ، فَأَجَابَه...\n09 сен 2019, 06:21\nМавзу: Аудио дуолар эштиш\nМавзу: Хизр бува ҳақида\n04 сен 2019, 06:14\nМавзу: Типратикан қарғайдими?\nВа алайкум ассалом. Бу гаплар тўғри эмас. 1396- عَنْ حَفْصَةَ رَضِيَ اللهُ عَنْهَا، عَنِ النَّبِيِّ  قَالَ: خَمْسٌ مِنَ الدَّوَابِّ لَا حَرَجَ عَلَى مَنْ قَتَلَهُنَّ: الْغُرَابُ، وَالْحِدَأَةُ، وَالْفَأْرَةُ، وَالْعَقْرَبُ، وَالْكَلْبُ الْعَقُورُ. 1396. Ҳафса розияллоҳу анҳодан ривоят қилинади: «Н...\n04 сен 2019, 06:10\nМавзу: Эсдан чиқариб қўйиш\nВа алайкум ассалом! «Саҳв» сўзи луғатда «унутиш» маъносини англатади. Намозда маълум бир амаллар унутилса, ундан ҳосил бўлган нуқсонни саҳв саждаси қилиш ила тўғрилаб олиш имкони бор. Бу ҳам Ислом дини енгиллик дини эканлиги, Аллоҳ таоло мусулмонларга меҳрибон эканлигининг ёрқин далилидир. Намозда ...\n04 сен 2019, 06:09\nМавзу: Турли хил саволлар\nЖавоб: Турли хил саволлар\nВа алайкум ассалом. Кўпроқ китоб ўқинг.\nМавзу: Дизайнерлик касби\nЖавоб: Дизайнерлик касби\nВа алайкум ассалом. Ёлонғоч, фитнага соладиган нарсаларни чизмаслик керак. Очиқ сочик либосларни тикиш гуноҳ эмас. Валлоҳу аълам.\n04 сен 2019, 05:58\nЖавоб: Набирамга қандай тарбия берай?\nВаалайкум ассалом. Аллоҳдан сўранг, хусусан, таҳажжуд намозларингизда. Яхшиларни дуосини олинг, илм ривожи учун хисса қўшинг. Болани диний ва илмий муҳитини таъминлаш керак. Валлоҳу аълам.


Huquqburch.Uz - Аёллар Қамоқхонаси тарбиялайди(ми?..)\nЖамиятимизда қамоқхона, маҳбуслар ҳаёти муҳокама этиладиган мавзулар сирасига кирмайди. Тўғри-да, жиноят қилибдими, жазосини олсин деймиз. Уларнинг яшаш, ишлаш шароити, туриш-турмуши бизга бегонадек гўё. Аммо маҳбуслар ҳам одам. Улар ҳам инсоний муомалага, эътиборга лойиқ. Ахир билиб-билмай жиноят содир этиб, жазо муддатини ўтаётганлар эртами-кечми, яна жамиятга қайтади. Уларнинг қандай шахс бўлиб озодликка чиқиши эса жазони ижро этиш муассасаларидаги муҳитга боғлиқ. Юртимиздаги қамоқхоналар балки Европадаги қамоқхоналардагидек «евро» бўлолмас, бироқ миллатимизнинг азалий қадриятларига таянсак, тарбиявий жиҳатдан устун бўлиши шарт!


Чизиқлар фақатгина йўл-транспорт ҳодисалари олдини олиш мақсадида чизилган бўлиб, синов тариқасида қўлланилмоқда.\nТОШКЕНТ, 4 июл - Sputnik. Ўзбекистонда шовқин чиқарувчи термопласт йўл чизиқларини синовдан ўтказиш бошланди. Бу ҳақда Ички ишлар вазирлигининг Йўл ҳаракати хавфсизлиги Бош бошқармаси ахборот хизмати хабар қилди.\nНаманган вилояти йўлларида шовқин чиқарувчи чизиқлар чизилиши бошланди.\nЙўлда ҳаракатлаётган ҳайдовчилар ушбу чизиқлар устидан ҳаракатланиб ўтган вақтида шовқин юзага келади ва чарчаган ҳайдовчи шовқинни эшитиб етарлича сергакланади.\nБу чизиқлар фақатгина йўл-транспорт ҳодисалари олдини олиш мақсадида чизилган бўлиб, синов тариқасида қўлланилмоқда, дейилган маълумотда.\nТожикистонда президент сайлови санаси маълум бўлди\nТожикистон парламентининг юқори ва қуйи палатаси навбатдаги президент сайловларини жорий йилнинг 11 октябрь кунига белгилади.\nТОШКЕНТ, 6 авг — Sputnik. Тожикистонда президент сайловлари 2020 йил 11 октябрь куни бўлиб ўтади. Бу ҳақда Sputnik Тожикистон нашри хабар бермоқда.\n“Тожикистонда навбатдаги президент сайловлари жорий йилнинг 11 октябрь кунига белгиланган”, - дейилган хабарда.\n6 август куни Тожикистон парламентининг юқори ва қуйи палатаси қўшма мажлисида навбатдаги президент сайловини ўтказиш санаси тўғрисида қарор қабул қилинган.\nТожикистонда президент 7 йил муддатга сайланади. Амалдаги республика президенти Эмомали Раҳмон ушбу лавозимни 1994 йил ноябрь ойидан буён эгаллаб келмоқда.